marsh-mellow/assamese_wikipedia huggingface dataset:
জোছেফ জন টমছন () আছিল নোবেল বঁটা প্ৰাপ্ত এজন পদাৰ্থ বিজ্ঞানী তেওঁৱেই প্ৰথমতে বিশ্ববাসীক পাৰমাণৱিক কণিকা ইলেক্ট্ৰনৰ লগত চিনাকি কৰাই দিছিল

জন্ম আৰু শিক্ষা
জোছেফ জন টমছনৰ জন্ম হৈছিল ১৮৫৬ চনৰ ১৮ ডিচেম্বৰ তাৰিখে মানচেষ্টা চহৰৰ ওচৰৰ ছিথাম হিল নামৰ ঠাইত তেওঁৰ পিতৃৰ নাম আছিল জোছেফ জেমচ্ টমছন আৰু মাতৃৰ নাম আছিল ইমা ছুইন্দেলছ্ ১৮৭০ চনত তেওঁ মানচেষ্টাৰ ওৱেঞ্চ কলেজত নাম ভৰ্তি কৰে তেওঁৰ পিতৃ-মাতৃৰ ইচ্ছা অনুযায়ী ১৪ বছৰৰ বয়সতে মানচেষ্টাৰ এখন ইঞ্জিনিয়াৰিং কলেজত নাম ভৰ্তি কৰে ১৮৭৬ চনত তেওঁ কেম্ব্ৰিজ বিশ্ববিদ্যালয়ৰ ট্ৰিনিটি কলেজত অধ্যয়ন কৰিব যায় ১৮৮০ চনত তেওঁ গণিতত কলা শাখাৰ স্নাতক হৈছিল ১৮৮৩ চনত জোছেফ জন টমছনে কলা শাখাৰ স্নাতকোত্তৰ ডিগ্ৰী লাভ কৰে লগতে আদাম্ছ প্ৰাইজো

কৰ্মজীৱন
১৮৮৪ চনৰ ২২ডিচেম্বৰত ২৮ বছৰৰ বয়সত কেম্ব্ৰিজ বিশ্ববিদ্যালয়ৰ পদাৰ্থৰ বিজ্ঞানৰ কেভেণ্ডিচ পৰীক্ষাগাৰৰ সঞ্চালক (কেভেণ্ডিচ প্ৰফেচাৰ) হয় তেওঁৰ আগৰজন সঞ্চালক আছিল লৰ্ডৰেলে জোছেফ জন টমছনে প্ৰথম অৱস্থাৰ পৰা শেষলৈকে বিভিন্ন ক্ষেত্ৰত গৱেষণা কৰিছিলা তেওঁৰ অণুৰ প্ৰতি থকা ৰাপৰ কথা প্ৰতিফলিত হয় তেওঁৰ ট্ৰেটিছ্ অন দ্য ম'চ'ন অফ্ ভৰ্টেক্স ৰিঙছ্ (      ) যাৰ বাবে তেওঁ ১৮৮৪ চনত আডামছ্ প্ৰাইজ পাইছিল ১৮৯৪ চনত টমছনে কেথড ৰশ্মিৰ ওপৰত অধ্যয়ন কৰিবলৈ আৰম্ভ কৰে টমছনে সেইসময়ত ব্যৱহৃত সঁজুলি আৰু পদ্ধতিসমূহতকৈ উন্নত সঁজুলি আৰু পদ্ধতিৰ ব্যৱহাৰ কৰিছিল টমছনে বায়ুশূন্যৰ মাজেৰে কেথড ৰশ্মি প্ৰবাহিত কৰিছিল আৰু কিমান কোণত ৰশ্মিৰ গতিপথ সলনি হয় তাক উলিয়াবলৈ সক্ষম হৈছিল লগতে তেওঁ
বৈদুতিক আধানৰ আৰু কণিকাবোৰৰ ভৰৰ অনুপাত উলিয়াবলৈ সক্ষম হয় টমছনে আৱিষ্কাৰ কৰিলে যে এই অনুপাত সকলো গেছৰ কাৰণেই সমান হয় ইয়াৰ যোগেদি তেওঁ প্ৰমাণ কৰে যে একেবোৰ কণিকাৰ দ্বাৰা গেছবোৰ গঠিত হৈছে তেওঁ এই কণিকাবোৰৰ নাম দিছিল ক'ৰপাছ্কুলছ () যাক বৰ্তমান কোৱা হয় ইলেক্ট্ৰন ১৯০৬ চনত টমছনে ধনাত্মক আধান বা ধনাত্মক ৰশ্মিৰ ওপৰত গৱেষণা আৰম্ভ কৰে ১৯১২চনত তেওঁ চুম্বকীয় আৰু বৈদুতিক ক্ষেত্ৰৰ মাজেৰে আয়নাইজ্দ নিয়ন পাৰ কৰি অধান আৰু ভৰৰ অনুপাত উলিয়াই তেওঁ আৱিষ্কাৰ কৰিলে যে নিয়নৰ দুই ধৰণৰ অণু আছে আৰু আয়ছ'টপ উপস্থিতি প্ৰমাণ কৰে মাছ্ স্পেক্ট্ৰমেট্ৰিৰ ই প্ৰথম প্ৰয়োগ আছিল
১৯১৯ চনত টমছনে কেভেণ্ডিচ পৰীক্ষাগাৰৰ সঞ্চালক পদৰ পৰা অৱসৰ গ্ৰহণ কৰি ট্ৰিনিটি কলেজৰ মাষ্টাৰ পদ গ্ৰহণ কৰে তেওঁ মৃত্যুৰ সময় ১৯৪০ চনৰ ৩০ আগষ্টলৈকে তেওঁ এই পদৰ দায়িত্ব বহন কৰিছিল

বঁটা আৰু সন্মান
টমছনে তেওঁৰ জীৱন কালত যথেষ্ট সংখ্যক বঁটা আৰু সন্মান লাভ কৰিছিল ১৮৮৪ চনত টমছন ৰ'য়েল ছছাইটিৰ সদস্য হৈছিল আৰু ১৯১৬-১৯২০ ৰ ভিতৰত ছছাইটিৰ প্ৰেচিডেণ্ট আছিল তেওঁ লাভ কৰা মেডেলসমূহ এনেধৰণৰ
১৮৯৪ চনত ৰ'য়েল মেডেল,
১৯০২ চনত হিউজ মেডেল,
১৯১৪ চনত ক'পলে মেডেল,
১৯২৩ চনত হ'পকিন মেডেল,
১৯২৩ চনত ফ্ৰেঙ্কলিন মেডেল,
১৯২৭ চনত মাস্কাৰ্ট মেডেল,
১৯৩১ চনত ডেল্টন মেডেল,
১৯৩৮ চনত ফাৰাডে মেডেল,
১৯০৮ চনত তেওঁ ছাৰ উপাধি লাভ কৰিছিল তেওঁ ১৯০৯চনত ব্ৰিটিছ এচ'চিয়েচনৰ প্ৰেচিডেণ্ট আছিল তেওঁ কেইবাখনো বিশ্ববিদ্যালয়ৰ পৰা ডক্টৰেট ডিগ্ৰী লাভ কৰিছিল; অক্সফ'ৰ্ড, ডাব্লিন, লণ্ডন, ভিক্টৰিয়া, ক'লম্বিয়া, কেম্ব্ৰিজ, ডুৰহাম, বিৰমিঙ্গহাম, গত্তিজেন, লীড্ছ, অচ্ল', চৰব'ন, ইডিনবাৰ্গ, ৰিডিং, প্ৰিঞ্চটন, গ্লাছ্গ', জ'ন হ'পকিনছ্, আবেৰডিন,এথেঞ্চ, ক্ৰেক' আৰু ফিলেডেলফিয়া ১৯০৬ চনত জোছেফ জন টমছনে পদাৰ্থ বিজ্ঞানত নোবেল বঁটা লাভ কৰিছিল টমছনৰ তত্ত্বাবধানত গৱেষণা কৰা মুঠ ৯জন বিজ্ঞানীয়ে নোবেল বঁটা লাভ কৰিছিল যাৰ ভিতৰত তেওঁৰ পুত্ৰ জৰ্জ পাগেট টমছনো ( ১৯৩৭ পদাৰ্থ বিজ্ঞানৰ নোবেল বঁটা) আছিল

তথ্য সংগ্ৰহ

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
থ'মাছ হাৰ্ডিৰ দ্বাৰা অংকিত হেইডেনৰ প্ৰতিচ্ছবি, 
জোছেফ হেইডেন (৩১ মাৰ্চ ১৭৩২  ৩১ মে' ১৮০৯) এগৰাকী অষ্ট্ৰিয়ান ধ্ৰুপদী সংগীতৰ যুগৰ সংগীতজ্ঞ আছিল তেওঁ ষ্ট্ৰিং কোৱাৰ্টেট আৰু পিয়ানো ট্ৰিঅ'-ৰ দৰে চেম্বৰ সংগীতৰ উন্নয়নত গুৰুত্বপূৰ্ণ ভূমিকা পালন কৰিছিল সংগীতৰ বিভিন্ন ৰূপৰ বিকাশত তেওঁৰ অৱদানৰ বাবে তেওঁক "চিম্ফনীৰ পিতা" আৰু "ষ্ট্ৰিং কোৱাৰ্টেটৰ পিতা" বুলিও কোৱা হয়

হেইডেন এক গাঁওলীয়া পৰিৱেশৰ শ্ৰমজীৱী পৰিয়ালত জন্মগ্ৰহণ কৰিছিল তেওঁ প্ৰথমে ভিয়েনাৰ চেণ্ট ষ্টিফেন কেথেড্ৰালত গায়ক হিচাপে কাম কৰি সংগীতজীৱনৰ আৰম্ভণি কৰিছিল আৰু তাৰ পিছত এক কঠিন সময় অতিবাহিত কৰি ফ্ৰিলেন্স সংগীতজ্ঞ হিচাপে খ্যাতি লাভ কৰিছিল পিছত তেওঁ এষ্টাৰহাজি পৰিয়ালৰ সংগীত-নিৰ্দেশক () হিচাপে এষ্টাৰহাজাৰ দুৰ্গত দীৰ্ঘদিন কাম কৰিছিল তেতিয়া তেওঁৰ নিজৰ অৰ্কেষ্ট্ৰা আছিল যদিও সেই ঠাইখনে তেওঁক অন্য সংগীতজ্ঞ আৰু সংগীতৰ ধাৰাৰ পৰা কিছু একান্ত কৰি ৰাখিছিল, যাৰ ফলত তেওঁ নিজৰ ভাষাত "একান্ত" হবলৈ বাধ্য হৈছিল এই সময়ছোৱাত তেওঁৰ সংগীত ব্যাপকভাৱে প্ৰকাশ পাইছিল আৰু তেওঁ ইউৰোপৰ অন্যতম প্ৰসিদ্ধ সংগীতজ্ঞ হিচাপে পৰিগণিত হৈছিল ১৭৯০ চনত তেওঁৰ প্ৰধান পৃষ্ঠপোষক নিক'লাউছ এষ্টাৰহাজিৰ মৃত্যুৰ পিছত তেওঁ ভ্ৰমণৰ সুযোগ লাভ কৰে আৰু লণ্ডন আৰু ভিয়েনাত প্ৰদৰ্শনকাৰী সংগীতজ্ঞ হিচাপে খ্যাতি অৰ্জন কৰে তেওঁৰ জীৱনৰ অন্তিম বছৰ (১৮০৩১৮০৯) অসুস্থতাৰ বাবে সংগীত ৰচনাৰ পৰা বঞ্চিত হৈ অতিবাহিত হৈছিল তেওঁ ১৮০৯ চনত ভিয়েনাত ৭৭ বছৰ বয়সত মৃত্যুবৰণ কৰে 

হেইডেন মজাৰ্টৰ বন্ধু আৰু গাইড, বেট'ভেনৰ শিক্ষক, আৰু সংগীতজ্ঞ মাইকেল হেইডেনৰ ভ্ৰাতা আছিল

তথ্যসূত্ৰ

শ্ৰেণী:অষ্ট্ৰিয়াৰ ব্যক্তি
শ্ৰেণী:সংগীতজ্ঞ
জোজেফিন নামবুজে (জন্ম ১৯৩০) () এগৰাকী উগাণ্ডাৰ চিকিৎসক, জনস্বাস্থ্য বিশেষজ্ঞ, শৈক্ষিক আৰু চিকিৎসা গৱেষক মাকেৰেৰে ইউনিভাৰ্চিটি স্কুল অৱ পাব্লিক হেল্থৰ জনস্বাস্থ্যৰ এমেৰিটাছ অধ্যাপিকা ১৯৫৯ চনৰ আশে-পাশে চিকিৎসক হিচাপে যোগ্যতা অৰ্জন কৰা প্ৰথমগৰাকী পূব আফ্ৰিকান মহিলা
জন্ম আৰু শিক্ষা
কাম্পালাৰ উপকণ্ঠ অঞ্চল নছাম্বিয়াত স্কুলৰ শিক্ষক জোচেফ লুলে আৰু গৃহিণী মাৰিয়া মাগডেলেনা লুলেৰ ঘৰত জন্মগ্ৰহণ কৰিছিল নামবুজেই তেৰটা সন্তানৰ পৰিয়ালত তেওঁ প্ৰথম সন্তান আছিল ছেইণ্ট জোচেফ প্ৰাথমিক বিদ্যালয় নছাম্বিয়া, আৰু মাউণ্ট চেণ্ট মেৰী কলেজ নামগুংগাত পঢ়িছিল নামগুংগাত থাকোঁতে তেওঁ বিজ্ঞান বিষয়ত অধ্যয়ন কৰিছিল সেই সময়ত বিদ্যালয়খনত কোনো পৰীক্ষাগাৰ নথকাৰ বাবে তেওঁ নামগুংগাৰ পশ্চিমে ২৫.৫ কিলোমিটাৰ (১৬ মাইল) দূৰৈৰ কেৱল লৰাৰ আৱাসিক হাইস্কুল নামিলিয়াংগো কলেজত বিজ্ঞানৰ শ্ৰেণী অধ্যয়ন কৰিছিল1

১৯৫০ চনৰ মাজভাগত মাকেৰেৰে ইউনিভাৰ্চিটি স্কুল অৱ মেডিচিনত মানৱ চিকিৎসা বিজ্ঞান অধ্যয়নৰ বাবে ভৰ্তি হয়, স্কুলখনৰ ইতিহাসৰ প্ৰথমগৰাকী মহিলা শিক্ষাৰ্থী মাকেৰেৰেৰ পৰা স্নাতক ডিগ্ৰী লাভ কৰাৰ পিছত তেওঁ যুক্তৰাজ্য আৰু আমেৰিকাত স্নাতকোত্তৰ অধ্যয়ন কৰে আৰু ১৯৬২ চনত উগাণ্ডালৈ উভতি যায়
কৰ্ম
১৯৬২ চনত মাকেৰেৰে বিশ্ববিদ্যালয়ত জনস্বাস্থ্য আৰু মাতৃ আৰু শিশু স্বাস্থ্যৰ প্ৰবক্তা হিচাপে কামত যোগদান কৰে মাকেৰেৰে ইউনিভাৰ্চিটি স্কুল অৱ পাব্লিক হেল্থৰ পাঠদানৰ সুবিধা কাছাংগটি হেল্থ চেণ্টাৰৰ তত্বাৱধানৰ দায়িত্ব তেওঁক দিয়া হৈছিল পিছলৈ তেওঁ সেই ক্ষেত্ৰসমূহৰ জ্যেষ্ঠ প্ৰবক্তা, সহযোগী অধ্যাপিকা আৰু সম্পূৰ্ণ অধ্যাপিকা হিচাপে নিযুক্তি লাভ কৰে বটছৱানাত বিশ্ব স্বাস্থ্য সংস্থাৰ প্ৰতিনিধি হিচাপে আৰু কংগোৰ ব্ৰাজাভিলত থকা ডব্লিউ এইচ অ'ৰ আঞ্চলিক কাৰ্যালয়ত স্বাস্থ্য সেৱা উন্নয়নৰ বাবে সহায়ৰ সঞ্চালিকা হিচাপেও কাম কৰি আহিছে

তথ্য সূত্ৰ

শ্ৰেণী:আফ্ৰিকাৰ ব্যক্তি
শ্ৰেণী:প্ৰথম মহিলা চিকিৎসক
শ্ৰেণী:চিকিৎসাবিদ
জোঠী ভেংকটাচালাম  ( ; জন্ম: ২৭ অক্টোবৰ ১৯১৭, মৃত্যুৰ তাৰিখ অজ্ঞাত) এগৰাকী ভাৰতীয় ৰাজনীতিবিদ যিয়ে কেৰালাৰ ৰাজ্যপাল আৰু তামিলনাডুৰ বিধানসভাৰ সদস্য হিচাপে কাৰ্যনিৰ্বাহ কৰিছিল

কৰ্ম জীৱন 
১৯১৭ চনৰ ২৭ অক্টোবৰত ব্ৰিটিছ বাৰ্মা (বৰ্তমান ম্যানমাৰ)ৰ পাহাৰীয়া চহৰ মায়ম্যত জি কুপ্পুৰম আৰু মীনাপাইৰ ঘৰত জন্মগ্ৰহণ কৰা জোঠী ভেংকটাচালামৰ পিতৃয়ে ব্ৰিটিছ বাৰ্মাৰ সচিব কাৰ্যালয়ত কাৰ্যনিৰ্বাহ কৰিবলৈ নিযুক্তি লাভ কৰে, পদত্যাগ কৰে আৰু ১৯৩০ চনত বাৰ্মাত হোৱা ৰাজনৈতিক অস্থিৰতাৰ বাবে চেন্নাইলৈ উভতি আহে জোঠীয়ে তামিলনাডুৰ চেন্নাইৰ ভেপাৰীৰ ইৱাৰ্ট মেট্ৰিক উচ্চতৰ মাধ্যমিক বিদ্যালয়ত অধ্যয়ন অব্যাহত ৰাখিছিল 

জোঠী ভেংকটাচালাম এগৰাকী উল্লেখযোগ্য ৰাজনৈতিক ব্যক্তিত্ব সম্পন্ন মহিলা আছিল, বিশেষকৈ তামিলনাডুত সামাজিক কাম-কাজৰ লগত গভীৰভাৱে জড়িত হৈ থকা জোঠী কংগ্ৰেছ দলৰ দৃষ্টিগোচৰ হৈছিল ১৯৫৩ চনৰ ১০ অক্টোবৰৰ পৰা ১৯৫৪ চনৰ ১২ এপ্ৰিলৰ ভিতৰত চি ৰাজগোপালাচাৰী মন্ত্ৰীসভাত সুৰা নিষেধাজ্ঞা আৰু মহিলা কল্যাণৰ মন্ত্ৰী হিচাপে নিযুক্তি লাভ কৰে সেই অতি চমু সময়ছোৱাত তেওঁ সুৰা নিষেধাজ্ঞা বিভাগক আৰক্ষী বিভাগৰ সৈতে সংযুক্ত কৰিছিল

পিছলৈ ১৯৬২ চনৰ নিৰ্বাচনত ভাৰতীয় জাতীয় কংগ্ৰেছৰ প্ৰাৰ্থী হিচাপে এগম'ৰ সমষ্টিৰ পৰা তামিলনাডু বিধানসভালৈ নিৰ্বাচিত হয় আৰু ১৯৭১ চনৰ নিৰ্বাচনত শ্ৰীৰংগম সমষ্টিৰ পৰা ভাৰতীয় জাতীয় কংগ্ৰেছ (সংগঠন)ৰ প্ৰাৰ্থী হিচাপে নিৰ্বাচিত হয়1962    ,    1971    ,     এইবাৰ মুখ্যমন্ত্ৰী কে কামৰাজে ১৯৬২ চনৰ পৰা কে কামৰাজৰ মন্ত্ৰীসভাত জনস্বাস্থ্য মন্ত্ৰী হিচাপে নিযুক্তি দিয়ে আৰু ১৯৬৭ চনলৈকে এম ভক্তৱট্চালামৰ মন্ত্ৰালয়ত থাকে   ,       ,    

পিছলৈ ১৯৭৭ চনৰ ১৪ অক্টোবৰৰ পৰা ১৯৮২ চনৰ ২৬ অক্টোবৰলৈকে কেৰালাৰ গৱৰ্ণৰ হিচাপে কাৰ্যনিৰ্বাহ কৰে

১৯৭৪ চনত জনসংযোগৰ ক্ষেত্ৰত জোঠী ভেংকটাচলমক 'পদ্মশ্ৰী' বঁটা প্ৰদান কৰা হয় 

১৯৬১ চনৰ ১৯ জুলাইত পথ দুৰ্ঘটনাত তেওঁৰ স্বামীৰ মৃত্যু হয় জোঠী ভেংকটাচালমৰো মৃত্যু হৈছে   

তথ্যসূত্ৰ
জোতিমণি চেনিমলাই ( ; জন্ম: ৯ আগষ্ট ১৯৭৫) এগৰাকী ভাৰতীয় ৰাজনীতিবিদ, সাহিত্যিক, সমাজকৰ্মী ভাৰতীয় জাতীয় কংগ্ৰেছৰ সদস্য হিচাপে ২০১৯ চনত তামিলনাডুৰ কাৰুৰৰ পৰা লোকসভালৈ তেওঁ নিৰ্বাচিত হৈছিল কম বয়সতে ৰাজনীতিত যোগদান কৰা জোতিমণিয়ে ক্ৰমে ভাৰতীয় যুৱ কংগ্ৰেছ আৰু তামিলনাডু যুৱ কংগ্ৰেছৰ সাধাৰণ সম্পাদক আৰু উপ-সভাপতি হিচাপে সুকীয়াকৈ কাৰ্যনিৰ্বাহ কৰিছিল
সংক্ষিপ্ত জীৱন
১৯৭৫ চনৰ ৯ আগষ্টত কাৰুৰ জিলাৰ আৰাভাকুৰিচিৰ পেৰিয়া থিৰুমাংগালমত চেনিমলাই আৰু মুথুলক্ষ্মীৰ ঘৰত জোতিমণিৰ জন্ম হয় তেওঁৰ দেউতাক চেনিমলাই আছিল এজন খেতিয়ক শৈশৱতে তেওঁ দেউতাক চেনিমালাইক হেৰুৱাইছিল মাতৃ মুথুলক্ষ্মীৰ সহযোগত তেওঁ উদুমলাইপেটস্থিত শ্ৰী জি.ভি.জি বিশালাক্ষী মহাবিদ্যালয়ত স্নাতক ডিগ্ৰী লাভ কৰে কলেজীয়া দিনত কলেজ ষ্টুডেণ্টছ ইউনিয়নৰ অধ্যক্ষ হিচাপে তেওঁ নিৰ্বাচিত হৈছিল তেওঁ কলেজত এন এছ এছ কেম্পত সক্ৰিয় অংশগ্ৰহণকাৰী আছিল আৰু সমাজ সেৱাৰ কাম-কাজত অংশ লৈছিল

তেওঁৰ শৈক্ষিক ডিগ্ৰীসমূহৰ ভিতৰত আছে: আন্নামলাই বিশ্ববিদ্যালয়ৰ কলা স্নাতকোত্তৰ, ২০০৩;আৰু দৰ্শনত স্নাতকোত্তৰ, আন্নামলাই বিশ্ববিদ্যালয়, ২০০৫

জোতিমণিয়ে ২২ বছৰ বয়সত ৰাজনীতিৰ ক্ষেত্ৰখনত প্ৰৱেশ কৰে তেওঁ ভাৰতীয় যুৱ কংগ্ৰেছৰ এগৰাকী সক্ৰিয় কৰ্মী আৰু ভাৰতীয় জাতীয় কংগ্ৰেছৰ সভাপতি ৰাহুল গান্ধীৰ ঘনিষ্ঠ সহযোগী আছিল.

২০০৬ চনৰ পৰা ২০০৯ চনলৈকে তামিলনাডু চেন্সৰ বৰ্ডৰ সদস্য আছিল ২০০৬ চনত আমেৰিকাত অনুষ্ঠিত হোৱা আমেৰিকান কাউন্সিল ফৰ ইয়ং পলিটিকেল লিডাৰ্ছ আৰু ২০০৯ চনত মালয়েছিয়াত অনুষ্ঠিত হোৱা এছিয়ান ইয়ং লিডাৰছ ছামিট আদি আন্তঃৰাষ্ট্ৰীয় মঞ্চত ভাৰতীয় যুৱ কংগ্ৰেছক প্ৰতিনিধিত্ব কৰি আহিছে ২০১০ চনত নতুন দিল্লীত অনুষ্ঠিত হোৱা ভাইটাল-ভইচ অৱ এছিয়া এছিয়ান ৱমেন লিডাৰ্ছ মিটৰ বাবেও তেওঁক নিৰ্বাচিত কৰা হৈছিল ভাৰতীয় সাধাৰণ নিৰ্বাচন, ২০১৯ৰ বাবে জোতিমণিয়ে লোকসভাৰ কৰূৰ সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থীত্ব লাভ কৰে বহু সংবাদ মাধ্যম আৰু ৰাজনৈতিক বিশ্লেষকৰ সম্ভাৱনাক নাকচ কৰি জোতিমানিয়ে প্ৰবীণ ৰাজনীতিবিদ আৰু সৰ্বভাৰতীয় আন্না দ্ৰাবিদা মুনেত্ৰ কাঝাগামৰ নেতা এম থাম্বিদুৰাইক পৰাস্ত কৰে যিয পূৰ্বে লোকসভাৰ অধ্যক্ষ আৰু কেন্দ্ৰীয় মন্ত্ৰীসভাত উপ-সভাপতি হিচাপে কাৰ্যনিৰ্বাহ কৰিছিল

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
জোন অফ আৰ্ক (  , ফৰাচী:  '        ,    -19 .    , . 22021.     "" ( .-.,  47  49;        ).  ,   (  1998, . 220221),   ,    (   2012 . 511; 517-519). ;  ১৪১২  ৩০ মে৷ ১৪৩১ ),     (6 ,     ),       ,     ,        .  '        , . 98: "      ,          ,      ,          , 6 ". ,      '     ,   ,  ( , "   '   '.      ",    '  , 77, 1916, . 43947.       ( , "       '",    ...  :  '   , 2013, . 2131).          ,  '          ( ,  ', : , 2004,  2-262-01705-0, . 26-30).    ,        .              ,    ,      . , '        .  ,   1412     ,  1411  1413,    ,       ' ( ,  '   , : , 2013,  978-2-213-67205-2, . 91-93). অন্য নাম "   " (), এগৰাকী ফৰাচী বিৰংগনা আৰু ৰোমান কেথলিক মনিষী৷ ফ্ৰান্সৰ এশবছৰীয়া যুদ্ধ ( ' )-ৰ সময়ত তেওঁ লোৱা গুৰুত্বপূৰ্ণ ভূমিকাৰ বাবে জোন অফ আৰ্ক বিশ্ববিশ্ৰুত৷

জোন অফ আৰ্কে উত্তৰ-পূব ফ্ৰান্সৰ ডমৰেমি () নামৰ ঠাইত এটা কৃষক পৰিয়ালত জন্মগ্ৰহণ কৰিছিল৷ কিংবদন্তী অনুসৰি তেওঁ মনীষী মাইকেল আৰু মনিষী মাৰ্গাৰেটৰ পৰা সপ্তম চাৰ্লছৰ প্ৰতি সহায় আৰু সহযোগিতা আগবঢ়াই ফ্ৰান্সক ইংলেণ্ডৰ কবলৰ পৰা ৰক্ষা কৰাৰ নিৰ্দেশনা লাভ কৰিছিল৷ ৰজা চাৰ্লছে জোন অফ আৰ্কক সাহায্য সৈন্যৰ লগতে অৰলেনছৰ যুদ্ধভূমিলৈ প্ৰেৰণ কৰিছিল৷ জোন অফ আৰ্কে সাহসিকতাৰে যুদ্ধ কৰি এই ভূমি নদিনৰ ভিতৰতে মুকলি কৰিবলৈ সক্ষম হৈছিল৷ ইয়াৰ পিছত অন্য কেইবাখনো যুদ্ধত জয়লাভ কৰি চাৰ্লছে পুনৰ ক্ষমতা লাভ কৰে আৰু ফ্ৰান্সক ব্ৰিটিছ শাসনৰ পৰা মুক্ত কৰে৷  

১৪৩০ চনৰ ২৩ মেত জোন অফ আৰ্কক ইংৰাজৰ সহযোগী ফৰাচী কেইগৰাকীমানৰ এটা গোট ( )  নামৰ ঠাইখনত বন্দী কৰে৷ পিছত তেওঁক ইংৰাজৰ হাতত গতাই দিয়া হয়৷ তেওঁক বিভিন্ন অপৰাধত অভিযুক্ত কৰি ইংৰাজ পন্থী বিচপ পিয়েৰ কাউচন ( )-ৰ দ্বাৰা বিচাৰ কৰোৱা হয়৷ , "       ", . 179, 22022 এই বিচাৰত জোন অফ আৰ্কক দোষী সাব্যস্ত কৰা হয় আৰু মাথোঁ উনৈশ বছৰ বয়সত ১৪৩১ চনৰ ৩০ মে'ৰ দিনা তেওঁক মৃত্যুদণ্ড দিয়া হয়৷  (2005) 

১৪৫৬ চনত পোপ তৃতীয় কালিক্সটাছ (  ) নেতৃত্বত গঠিত এটা বিচাৰকৰ দলে এই অভিযোগসমূহৰ পুনৰ পৰ্য্যবেক্ষণ কৰে আৰু জোন অফ আৰ্কক নিৰ্দোষী বুলি ঘোষণা কৰে৷ তেওঁলোকে জোন অফ আৰ্কক এগৰাকী শ্বহীদ ৰূপে স্বীকৃতি দিয়ে৷ ষোল্লশ শতিকাত জোন অফ আৰ্ক কেথলিক লীগৰ এক প্ৰতিমূৰ্ত্তিৰূপে চিহ্নিত হৈ পৰে আৰু ১৮০৩ চনত নেপোলিয়ন বোনাপাৰ্টে তেওঁক ফ্ৰান্সৰ ৰাষ্ট্ৰীয় প্ৰতিমুৰ্ত্তি ( ) বুলি স্বীকৃতি দিয়ে৷

 টোকা আৰু তথ্যউৎস 

শ্ৰেণী:ফ্ৰান্সৰ ব্যক্তি
শ্ৰেণী:মৃত ব্যক্তি
শ্ৰেণী:খ্ৰীষ্টান ধৰ্ম
জোনদা ইমান গুণ্ডা () ২০০৭ চনৰ ৭ ছেপ্টেম্বৰত মুক্তি লাভ কৰা এখন হাস্যমধুৰ ৰোমাণ্টিক অসমীয়া চলচ্চিত্ৰ চলচ্চিত্ৰখন পৰিচালনা কৰিছিল চন্দ্ৰ মুদৈয়ে মুখ্য ভূমিকাত অভিনয় কৰিছিল বিকি আৰু আঙুৰলতা ডেকাই সংগীত পৰিচালনা আছিল ডা. হিতেশ বৰুৱাৰ

অভিনয়
 বিকি
আঙুৰলতা ডেকা
আব্দুল মজিদ
 ভাস্কৰ দাস
 জুৰি শৰ্মা
 কল্পনা কলিতা
 উপাসনা ভৰালী
 ছবি ভৰালী

সংগীত

চলচ্চিত্ৰখনৰ সংগীত পৰিচালনা কৰিছিল ডা. হিতেশ বৰুৱাই

বাহ্যিক সংযোগ
  

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
অসমৰ এটা অতি আকৰ্ষণীয় উৎসৱ হ'ল জোনবিল মেলা মৰিগাঁও জিলাৰ মধ্যৱৰ্তী অঞ্চলৰ জাগীৰোডৰ পৰা উত্তৰে তিনি কিলোমিটাৰ দূৰত্বত (গুৱাহাটী ৰ পৰা ৩২ কিমি) অৱস্থিত এখন বিলৰ নাম হৈছে জোনবিল এই বিলৰ পাৰত অনুষ্ঠিত হোৱা মেলাৰ নামেই জোনবিল মেলা মাঘ বিহুৰ পিছৰ সপ্তাহত এই মেলা অনুষ্ঠিত হয়  "মৰিগাঁও জিলাৰ তিৱাসকলৰ জোনবিল মেলা", ধীৰাজ পাটৰ; গণ অধিকাৰ, ১৮ জানুৱাৰী ২০১২; আহৰণ: ১৮ জানুৱাৰী ২০১২ূপৰৰলসপক!

এই মেলাৰ বিশেষ তাৎপৰ্য হৈছে পাহাৰত বসবাস কৰা জনজাতীয় তিৱা লোকসকলে তাত উৎপাদিত বিভিন্ন দ্ৰব্য ভৈয়ামত বাস কৰা তিৱা তথা অন্য জনগোষ্ঠীয় লোকসকলে তৈয়াৰ কৰা পিঠা, সান্দহ, শুকান মাছ আদিৰ সৈতে বিনিময় কৰে ইয়াত জাতি-বৰ্ণ-ভাষা নিৰ্বিশেষে সকলোৱে দ্ৰব্য বিনিময় কৰে সেয়ে এই মেলা হৈছে সম্প্ৰীতিৰ মেলা

ইতিহাস
জোনবিল মেলাত এইদৰেই বিভিন্ন বস্তুৰ বিনিময় কৰে
জোনবিল মেলাৰ আৰম্ভণি কোনে, কেতিয়া কৰিছিল তাৰ সঠিক তথ্য পোৱা নাযায় যদিও তাহানিৰ গোভাৰাজ্য প্ৰতিষ্ঠাৰ দিনৰে পৰা এই মেলাৰ আৰম্ভণি হোৱা বুলি পণ্ডিত-গৱেষকসকলে মত পোষণ কৰিছে গোভাৰজা হৈছে এই মেলাৰ জন্মদাতা

জোনবিল মেলাৰ ব্যুৎপত্তিগত অৰ্থ বিচাৰি গ'লে কিছুমান জনশ্ৰুতি লোকসমাজৰ মুখত প্ৰচলিত হৈ অহা শুনিবলৈ পোৱা যায় গোভা ৰাজ্য প্ৰতিষ্ঠা কৰা ৰজাই এদিন ৰাণীৰ বিহাৰ কৰি ঘূৰি ফুৰোঁতে এখন বিলৰ কাষ পাইছিল বিলৰ ফটফটীয়া পানীত জোনৰ পোহৰ পৰি জিলিকি উঠিছিল তাকে দেখি ৰজা-ৰাণীৰ মনত আনন্দ লাগিছিল আৰু তেতিয়াই ৰজাই ৰাণীক কৈছিল, 'হেবে ছনাই পিল হঙদ' অৰ্থাৎ এইখন জোনটোৰ দৰে বিল তিৱা ভাষাত 'ছনাই' মানে হৈছে জোন, এই ছনাই পিলৰ পৰাই কালক্ৰমত অপভ্ৰংশহৈ ছনাই পিলজনাই পিলজোনবিল হোৱা বুলি কোৱাৰ থল আছে ভৌগোলিক দৃষ্টিকোণৰ পৰা লক্ষ্য কৰিলে দেখা যায় যে এই বিলখনৰ আকৃতি কাঁচি জোনটোৰ দৰে, সেই বাবেও হয়টো ইয়াৰ নাম জোনবিল হ'ব পাৰে

মেলাৰ আৰম্ভণি
জোনবিল মেলাৰ আৰম্ভণিত মাছ মৰাৰ দৃশ্য
জোনবিল মেলা মাঘ বিহুৰ পিছৰ সপ্তাহত আৰম্ভ হয় সপ্তাহটোৰ মঙ্গল-বুধবাৰৰ পৰা মানুহৰ সমাগম হয় যদিও শুক্ৰবাৰ আৰু শনিবাৰেহে প্ৰধান মেলা হয় মেলা আৰম্ভ হোৱাৰ পূৰ্বে জোনবিলত ৰজাৰ পাৰিষদবৰ্গ তথা বিভিন্ন গাঁৱৰ নিৰ্দিষ্ট ব্যক্তিবোৰে মাছ মাৰে, ইয়াক 'ৰজা মাছ' মৰা বুলি কয় সেই মাছেৰে জোনবিলৰ পাৰত ৰজাৰ সহিতে সকলোৱে মিলিজুলি ভোজভাত খায় ইয়াৰ পিছদিনা সকলো ৰাইজলৈ এই বিলখন মাছ মৰাৰ বাবে মুকলি কৰি দিয়ে

মেলাৰ মূল বিষয়
মেলাত খাদ্য সামগ্ৰী ৰান্ধি থকা অৱস্থাত এগৰাকী তিৱা মহিলা
মেলাৰ মূল বিষয় হৈছে বিনিময় প্ৰথা বৰ্তমান যুগত টকা-পইচাৰে ক্ৰয় বিক্ৰয় কৰাৰ সময়তে এই মেলাত থলুৱা খাদ্য দ্ৰব্যৰে আদান-প্ৰদান কৰি থকা প্ৰথা দেখা যায় পাহাৰত বসবাস কৰা তিৱাসকলে তেওঁলোকৰ উৎপাদিত খাদ্য শস্য, কৃষি সামগ্ৰী যেনে- কচু, হালধি, বাঁহগাজ, জলকীয়া, ঠেকেৰা, লা, শালধূনা আদি ভৈয়ামৰ লোকসকলৰ সান্দহ, পিঠা, মাছ ইত্যাদিৰ সৈতে বিনিময় কৰে এই মেলাত খাচিয়া, জয়ন্তীয়া, গাৰো, কাৰ্বি পাহাৰৰ লোকসকলেও অংশগ্ৰহণ কৰে সকলোৱে নিজ নিজ দ্ৰব্য হোৰাত ভৰাই লয় আৰু মেলাত থাকিবৰ বাবে বিভিন্ন সা-সঁজুলি লৈ আহে বিনিময় প্ৰথা আৰম্ভ হোৱাৰ সমান্তৰালভাৱে সেই ঠাইৰ ওচৰতে কুকুৰা যুঁজ আৰম্ভ কৰা হয় আনহাতে গোটেই মেলাখন পৰিচালনা কৰিবৰ বাবে একোখন পৰিচালনা সমিতি থাকে এই উদ্যাপন সমিতিয়ে যাৱতীয় সকলো সা-সুবিধাৰ ব্যৱস্থা কৰি দিয়ে   , ., 2  2011; আহৰণ: ১৮ জানুৱাৰী ২০১২

সাহিত্য
জোনবিলাৰ মেলাৰ বিষয়ে ৰীতা চৌধুৰীৰ সাহিত্য অকাডেমি বঁটা প্ৰাপ্ত গ্ৰন্থ "দেও লাংখুই"ত বিস্তৃত বৰ্ণনা দেখিবলৈ পোৱা যায়  "  ",  ;    ,13  2009; আহৰণ: ১৮ জানুৱাৰী ২০১২

তথ্য সংগ্ৰহ

বাহ্যিক সংযোগ

  -      
   . 
     
    

শ্ৰেণী:অসমৰ উৎসৱসমূহ
শ্ৰেণী:মহোৎসৱ
শ্ৰেণী:তিৱা জনগোষ্ঠী
জোনবিৰি
জোনবিৰি এবিধ অসমীয়া অলংকাৰ সাধাৰণতে কেঁচা সোণেৰে এই অলংকাৰ বিধ অসমৰ থলুৱা সোণাৰিয়ে তৈয়াৰ কৰে ই দেখিবলৈ কাঁচি জোনটোৰ দৰে বা ক'ব পাৰি ইয়াৰ আকাৰ অৰ্ধ-চন্দ্ৰৰ দৰে উৎসৱ-পাৰ্বন, বিয়া-সবাহ আৰু বিভিন্ন মাংগলিক অনুষ্ঠানত অসমীয়া মহিলাই এই অলংকাৰ পৰিধান কৰে ৰঙালী বিহুত বিহু নাচোতেও নাচনীয়ে ডিঙিত জোনবিৰি পিন্ধে

অলংকাৰ তৈয়াৰ কৰা পদ্ধতি

অসমীয়া গহনা তৈয়াৰ কৰা পদ্ধতিটো দক্ষিণ-পূৱ এছিয়াৰ পাৰম্পৰিক পদ্ধতিৰ সৈতে সাদৃশ্য থকা বিভিন্ন সঁজুলি সমূহ যেনে:হাঁতুৰী, ভাটী, নিয়াৰি, ডাইচ, ফলি, কৰ্ষণী, কাঁটি, নোৱনি, লেপ, থিনাঠিনা, বাখৰ আদিৰ সহায়ত হাতেৰে এই গহনা বিশেষ তৈয়াৰ কৰা হয় সাধাৰণতে গহনাৰ জঁকাটো ৰূপ ধাতুৰ সহায়ত তৈয়াৰ কৰি তাৰ ওপৰত সোণৰ পাতল আৱৰণ দিয়া হয় ইয়াৰ বাবে সোণ গলাই 'স্প্ৰে' যন্ত্ৰৰ দ্বাৰা গহনাৰ ওপৰত এটা নিৰ্দিষ্ট অনুপাতত প্ৰলেপ দিয়া হয় এই পদ্ধতিটোক সোণপানী চৰোৱা বুলিও কোৱা হয় সাধাৰণতে অসমীয়া গহনাৰ আকাৰ-আকৃতি বা ৰূপাংকৰণ জৈৱিক বৈচিত্ৰ্য আৰু অসমীয়া বাদ্যযন্ত্ৰৰ আকৃতিৰ দ্বাৰা অনুপ্ৰাণিত এই পদ্ধতিতে জোনবিৰিও প্ৰস্তুত কৰা হয়

তথ্যসূত্ৰ

বাহ্যিক সংযোগ
 

শ্ৰেণী:অসমৰ অলংকাৰ
জোনাক অসমীয়া ভাষাৰ মনোৰঞ্জনমূলক দূৰদৰ্শন কেন্দ্ৰ ব্ৰহ্মপুত্ৰ টেলি প্ৰডাকচনচ্ প্ৰাইভেট লিমিটেড ইয়াৰ গৰাকী ২০১৬ চনৰ ১ জানুৱাৰী তাৰিখে আনুষ্ঠানিক ভাৱে ইয়াৰ প্ৰচাৰণ আৰম্ভ কৰা হৈছিল ইয়াত বিভিন্ন মনোৰঞ্জনধৰ্মী অনুষ্ঠান প্ৰচাৰিত হয় ইয়াৰ ভগ্নী চেনেল হ'ল ডিৱাই ৩৬৫

প্ৰচাৰিত অনুষ্ঠান

বৰ্তমান প্ৰচাৰিত 

 অনুষ্ঠান দিন সময় মৰমৰ পত্নী সোমবাৰ - শুক্ৰবাৰ ৰাতি ৮ বজাত হেল্ল বছ ৰাতি ৮ বাজি ৩০ মিনিট অনামিকা ৰাতি ৯ বজাত অৰ্ধ অকাশ ৰাতি ৯ বাজি ৩০ মিনিটত ঘৰ জোঁৱাই ৰাতি ১০ বজাত

পূৰ্বে প্ৰচাৰিত
 মায়াবিনীৰ মৰম
 ভোজন বিহাৰ
 এজাক সপোন যেন বৰষুণ 

তথ্য উৎস

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
এইটো এটা দ্ব্যৰ্থতা দূৰীকৰণ পৃষ্ঠা জোনাকী শব্দটোৱে নিম্নলিখিত প্ৰবন্ধবোৰ সূচাব পাৰে:
 জোনাক বা জোনাকী: জোনৰ পোহৰ
 জোনাকী পৰুৱা: পোহৰ সৃষ্টি কৰিব পৰা এক প্ৰকাৰৰ নিশাচৰ পতংগ
 জোনাকী (আলোচনী): ১৮৮৯ চনত প্ৰথম প্ৰকাশ পোৱা অসমীয়া আলোচনী
 জোনাকী যুগ: অসমীয়া সাহিত্যৰ ৰোমাণ্টিকতাবাদৰ যুগ
 জোনাকী ছবিঘৰ: জ্যোতিপ্ৰসাদ আগৰৱালাই নিৰ্মাণ কৰা অসমৰ প্ৰথম স্থায়ী চিত্ৰগৃহ
২০১৮ চনৰ ১৮ ফেব্ৰুৱাৰী তাৰিখে জোনাকী জাতীয় বিদ্যালয়ৰ পৰা শ্ৰী সূৰ্য পাহাৰলৈ ভ্ৰমণ কৰিব গৈ উঠা একপি ফটো ( ছাত্ৰ-ছাত্ৰী আৰু শিক্ষকসল )
জোনাকী জাতীয় বিদ্যালয়, শিমুলচালা () অসম জাতীয় বিদ্যালয় শিক্ষা সংসদৰ নীতি আৰু আদৰ্শৰ ভেটিত প্ৰতিষ্ঠিত এইখন ব্যক্তিগত খণ্ডৰ বিদ্যালয় ধুবুৰী জিলাৰ দক্ষিণ শালমাৰা শিক্ষা খণ্ডৰ অন্তৰ্গত এখন উচ্চ শিক্ষা প্ৰতিষ্ঠান ব্ৰহ্মপুত্ৰ নদীৰ দক্ষিণ পাৰৰ বৰ কলীয়া নস্কৰা নামৰ গাঁৱৰ শিমূলচালা গাঁৱত অৱস্থিত এই বিদ্যালয় খন ২০১৩ চনৰ জানুৱাৰী মাহত এই স্কুলখন স্থাপন কৰা হয়        স্কুলখন প্ৰতিষ্ঠা কৰিছিল  .  (..) ই বিদ্যালয়খন স্থাপন হোৱাৰ পৰা প্ৰধান শিক্ষকৰ দায়িত্ব পালন কৰি আছে হাতেম আলী সেখ   চাহাবে যদিও ইয়াৰে মাজৰ তিনি বছৰ অইন দুজন শিক্ষকেও প্ৰধান শিক্ষকৰ দায়িত্ব পালন কৰিছিল

 বিদ্যালয়ৰ ঠিকনা
গাওঁ - শিমুলচালা, পোঅঃ বৰকলীয়া শেৰশো, থানাঃ ফকিৰগঞ্জ, জিলা ধুবুৰী (অসম) পিন নং ৭৮৩৩৩০   
 বিদ্যালয়ত পঢ়োৱা পাঠসমূহ 
অসমীয়া, ইংৰাজী, সাধাৰণ গণিত, সাধাৰণ বিজ্ঞান, উচ্চ গণিত, সমাজ বিজ্ঞান (ইতিহাস, অৰ্থনীতি, ভুগোল) আৰবী, হিন্দী, পৰিৱেশ, সাধাৰণ জ্ঞান, অসমীয়া দ্ৰুত পাঠ (বুঢ়ী আইৰ সাধু, শংকৰ দেৱ, বুঢ়া আৰু শিয়াল, ঘৰুৱা কাম কৰা মেকুৰী ইত্যাদি) ছবিঅকা, হাতৰ আখৰ (অসমীয়া, আৰবী, ইংৰাজী আদি)

 পাঠদান দিয়া শ্ৰেণী সমূহ 
প্ৰথম অৱস্থাত অংকুৰণৰ পৰা তৃতীয় শ্ৰেণী লৈকে আছিল যদিও আজি কালি অংকুৰণৰ পৰা দশম শ্ৰেণীলৈ পাঠদান দিয়া হয় ২০২১ চনত প্ৰথম বাৰৰ বাবে হাইস্কুল শিক্ষান্ত পৰীক্ষা (মেট্ৰিক)ত অৱতীৰ্ণ হ'ব ছাত্ৰ-ছাত্ৰীয়ে

 শিক্ষক-শিক্ষয়য়িত্ৰী 
যিহেতু এইখন এটা বেচৰকাৰী বা ব্যক্তিগত খণ্ডৰ বিদ্যালয় সেইবাবে ইয়াৰ শিক্ষক তথা শিক্ষয়িত্ৰী সকলো মাজে সময়ে বদলি হৈ থাকে

 তথ্যউৎস্য 

শ্ৰেণী:অসমৰ বিদ্যালয়সমূহ
ফায়াৰফ্লাইছ-জোনাকী পৰুৱা হৈছে ২০২০ চনত মুক্তিপ্ৰাপ্ত এখন অসমীয়া চলচ্চিত্ৰ তৃতীয় লিংগৰ ওপৰত আধাৰিত এইখন উত্তৰপূৱ ভাৰতৰ প্ৰথমখন ছবি বিশ্বৰ ২০ খনৰো অধিক আন্তৰাষ্ট্ৰীয় চলচ্চিত্ৰ মহোৎসৱলৈ মনোনীত হোৱা চলচ্চিত্ৰখনৰ কাহিনী আৰু পৰিচালনা প্ৰকাশ ডেকাৰ মিলিন দত্তৰ প্ৰযোজনাত নিৰ্মিত চলচ্চিত্ৰখনৰ সংগীত তৰালী শৰ্মাৰ

তথ্যসূত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০২০ দশকৰ অসমীয়া চলচ্চিত্ৰ
জোনাকী পৰুৱা () এবিধ সৰু পতংগ শ্ৰেণীৰ জীৱ ইয়াৰ দেহত এযোৰ পাখি থাকে বাবে ই উৰিব পাৰে ইয়াৰ দেহটো কোমল ইহঁত সন্ধিপদী প্ৰাণী জোনাকী পৰুৱাক বৈজ্ঞানিকসকলে দিয়া নাম- লামপাইৰিদ () ই ক'লেওপ্টেৰা বৰ্গৰ অন্তৰ্ভুক্ত জোনাকী পৰুৱাৰ আন আন শ্ৰেণী সমূহ হৈছে: , , , ,  

জীৱন প্ৰক্ৰিয়া
জোনাকী পৰুৱাৰ জীৱনকাল মাত্ৰ দুবছৰ ইয়াৰ আকাৰ প্ৰায় ১.৫ ছেণ্টিমিটাৰৰ পৰা ২ ছেণ্টিমিটাৰ পৃথিৱীৰ প্ৰায় সকলো ঠাইতে, বিশেষকৈ, উষ্ণ জলবায়ু অঞ্চলত জোনাকী পৰুৱা পোৱা যায় পৃথিৱীত প্ৰায় ২০০০ প্ৰজাতিৰ জোনাকী পৰুৱা আছে; জোনাকী পৰুৱাৰ দেহত থকা উৎসেচকৰ বাবে ইয়াৰ উদৰ অংশৰ পৰা পোহৰৰ প্ৰতিফলিত হয় বিভিন্ন প্ৰজাতিৰ জোনাকী পৰুৱাৰ পোহৰ ভিন ভিন ধৰণৰ হয় (যেনে: নীলা, সেউজীয়া, হালধীয়া, কমলা বা ৰঙা) আৰু এই পোহৰৰ তৰংগ প্ৰায় ৫১০ৰ পৰা ৬৭০ নেন'মিটাৰ "    ?". .. (19  2001).   22  2013. জোনাকী পৰুৱাৰ উদৰ কেইবাটাও সৰু সৰু অংশত বিভক্ত এই ভাগবোৰৰ ষষ্ঠ আৰু সপ্তম ভাগৰ মাজতে জোনাকীৰ পোহৰ দিয়া অংশটো আছে এই অংশটো তলৰ ফালে থাকে পোহৰ নিৰ্গত হোৱা অংশটোৰ ঠিক ওপৰৰ স্তৰটোৱে পোহৰ প্ৰতিফলন কৰাত সহায় কৰে এই পোহৰ নিৰ্গত হোৱা অংশটোৰ কোষবোৰত ৰাসায়নিক বিক্ৰিয়াৰ ফলত যি পোহৰৰ সৃষ্টি হয় তাত কোনোধৰণৰ উত্তাপ সৃষ্টি নহয় আৰু এনেধৰণৰ পোহৰক শীতল-পোহৰ বোলা হয় "    ?". .. (19  2001).   22  2013.

পোহৰ প্ৰতিফলনৰ কাৰণ
জোনাকী পৰুৱাৰ উদৰৰ তলৰ ফালে লিউচিফেৰাচ ()আৰু লিউছিফেৰিণ () নামেৰে দুবিধ ৰাসায়নিক পদাৰ্থ থাকে লিউছিফেৰিণ তাপৰোধক আৰু ই পৰিস্থিতি সাপেক্ষে উজলি উঠে লিউচিফেৰাচ এবিধ এনযাইম যি পোহৰ নিঃসৰণত সহায় কৰে জোনাকী পৰুৱাৰ নেজত পোৱা লিউচিফেৰাচ আৰু লিউছিফেৰিণ ( ) ৰ উপস্থিতিত উজলি উঠে সকলোবোৰ জন্তুৰ শৰীৰত কম বেছি পৰিমাণে  থাকে ৰুগীয়া কোষবোৰত  মাত্ৰাত তাৰতম্য ঘটে ইয়াৰ দ্বাৰা জোনাকী পৰুৱাই সংগী পৰুৱালৈ সংকেত প্ৰেৰণ কৰে, যোগাযোগ তথা শত্ৰুৰ পৰা ৰক্ষা পোৱাৰ বাবে এই উৎসেচক বিধ ব্যৱহাৰ কৰে  ৰ তাৰতম্যৰ বাবে পোহৰৰ উজ্জ্বলতাৰো তাৰতম্য ঘটে, ইয়াৰ দ্বাৰা জোনাকী পৰুৱাই সক্ৰিয় যৌন সংগীৰ অনুমান কৰে ই আত্মৰক্ষাৰ বাবে এক টেঙেচীয়া স্বাদৰ এবিধ ৰাসায়নিক পদাৰ্থ নিঃসৰণ কৰে;এই পদাৰ্থবিধ জীৱ-জন্তুৰ বাবে হানিকাৰক

খাদ্যাভ্যাস
জোনাকী পৰুৱাবোৰ সাধাৰণতে মাংসভোজী পলুবোৰে মৃত শামুক আৰু আন কীট পতংগসমূহ খায় আন কিছু প্ৰজাতিয়ে নিজৰ সংগিক ভক্ষণ কৰে প্ৰাপ্তবয়স্ক জোনাকী পৰুৱাবোৰে অন্য প্ৰজাতি ভক্ষণ নকৰে অৱশ্যে বৈজ্ঞানিক সকল এতিয়াও প্ৰাপ্তবয়স্ক জোনাকী পৰুৱাবোৰৰ খাদ্য প্ৰণালী সন্দৰ্ভত সন্তোষজনক স্থিতিত উপনীত হ'ব পৰা নাই, তেওঁলোকে ধাৰণা কৰিছে যে এই জোনাকী পৰুৱাবোৰে হয়তোবা ফুলৰ ৰেণু খাই নহ'লে একোৱে নাখায়

তথ্যসূত্ৰ

শ্ৰেণী:পতংগ
জোনাকী মন হৈছে ২০০২ চনত মুক্তি লাভ কৰা এখন অসমীয়া চিনেমা  পৰিচালনা কৰিছিল জীৱৰাজ বৰ্মনে আৰু প্ৰযোজনা আছিল হিৰণ্য কুমাৰ ৰাজখোৱাই  ২০০২ চনৰ ২২ মাৰ্চত মুক্তিলাভ কৰা " জোনাকী মন " ত বিভাষ চক্ৰৱৰ্তী,  নিপন গোস্বামী, চেতনা দাস আদিয়ে অভিনয় কৰিছিল

অভিনয়ত
 বিভাষ চক্ৰৱৰ্তী

 নিপন গোস্বামী 
 মৃদুলা বৰুৱা
 চেতনা দাস
 টিনা বাৰ্লা 

সংগীত

চলচ্চিত্ৰখনৰ সংগীত পৰিচালনা কৰিছিল জুবিন গাৰ্গে য'ত উল্লেখ কৰা হৈছিল গীতসমূহত জুবিন গাৰ্গ, শান, অৰ্ণব ভট্টাচাৰ্য, কৃষ্ণমনি নাথ, জংকী বৰঠাকুৰ, পাপৰী শৰ্মা, ববিতা শৰ্মা, শাশ্বতী ফুকন, ভিতালী দাস, কাশ্মীৰী শইকীয়া, গোৱাৰ উপৰিও সেইসময়ৰ বলিউদৰ শীৰ্ষস্থানীয় গায়িকা পামেলা জৈন আৰু সাগৰিকা মুখাৰ্জীও গাইছিল

টোকাসমূহ
 ট্ৰেক ৯ যতীন শৰ্মাই ৰচনা কৰিছিল
 ট্ৰেক ৮, ৯ আৰু ১০ হৈছে "বোনাচ ট্ৰেক" আৰু বোলছবিখনত প্ৰদৰ্শিত হোৱা নাছিল

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০০২ বৰ্ষৰ চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
জোনিতা গান্ধী  (; জন্ম: ২৩ অক্টোবৰ, ১৯৮৯) ভাৰতীয় চলচ্চিত্ৰ আৰু সংগীত উদ্যোগত কৰা কামৰ বাবে পৰিচিত এগৰাকী কানাডাৰ গায়িকা পেছাগতভাৱে জোনিতা নামেৰে জনা যায়  ২০২৪ চনৰ পৰা তেওঁ প্ৰথমবাৰৰ বাবে স্বতন্ত্ৰ ইপি লাভ লাইক ডেট মুকলি কৰি একক পপ শিল্পী ৰূপে প্ৰদৰ্শন কৰে

তেওঁ মুখ্যতঃ হিন্দী, তামিল, তেলেগু ভাষাত গীত বাণীবদ্ধ কৰিছে পাঞ্জাবী, মাৰাঠী, গুজৰাটী, বাংলা ভাষাতো তেওঁ কম পৰিমাণে গীত বাণীবদ্ধ কৰিছে তেওঁৰ কিছুমান প্ৰশংসিত গীতৰ ভিতৰত "দ্য ব্ৰেক আপ চং ", "মেণ্টেস মানাদিল " অন্যতম তেওঁ নিজৰ ইউটিউব উপস্থিতিৰ বাবেও জনা যায় ২০১৩ চনত চেন্নাই এক্সপ্ৰেছৰ জৰিয়তে তেওঁৰ চলচ্চিত্ৰত নেপথ্য কণ্ঠশিল্পী ৰূপে যাত্ৰা আৰম্ভ হয়

তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
জোয়ান বায়েজ , : ';   9, 1941) ;   9, 1941)এগৰাকী আমেৰিকা মূলৰ গায়িকা, গীতিকাৰ, সুৰকাৰ আৰু সংগ্ৰামী কর্মী
তেওঁৰ সমসাময়িক লোকসংগীতত প্রায়ে প্রতিবাদ আৰু সামাজিক ন্যায়ৰ গীত প্ৰতিফলিত হৈ আহিছে(5)৬০ বছৰতকৈও অধিক কাল ধৰি সংগীতৰ ক্ষেত্ৰৰ লগত জড়িত বায়েজে ৩০টাতকৈও অধিক এলবাম মুকলি কৰিছে

বায়েজ সাধাৰণতে লোকগায়িকা হিচাপে বহুলভাৱে পৰিচিত যদিও ১৯৬০ চনৰ প্ৰতিসংস্কৃতি যুগৰ পৰাই তেওঁৰ সংগীতৰ বৈচিত্ৰ্যতা বৃদ্ধি পাইছে আৰু ইয়াত ফক ৰ'ক, পপ, কান্ট্ৰী, গছপেল সংগীতৰ দৰে ধাৰাসমূহ সামৰি লোৱা হৈছে  ১৯৬০ চনত ৰেকৰ্ডিংৰ যাত্ৰা আৰম্ভ কৰি তেওঁ তাৎক্ষণিক সফলতা লাভ কৰে  তেওঁৰ প্ৰথম তিনিটা এলবাম জোয়ান বায়েজ, জোয়ান বায়েজ দ্বিতীয় আৰু জোয়ান বায়েজ কনচাৰ্টত প্ৰতিটোৱে অভিলেখ সংখ্যক শ্ৰোতাৰ সহাঁৰি লাভ কৰেতেওঁ যদিও নিজেই এগৰাকী গীতিকাৰ, বায়েজে সাধাৰণতে আনৰ কামৰ ব্যাখ্যা কৰে,তেওঁ অলমেন ব্রাদাৰ্ছ বেণ্ড, বিটলছ, জেকচন ব্ৰাউন, লিঅ'নাৰ্ড কোহেন, উডি গুথ্ৰি, ভায়োলেটা পাৰা, ৰলিং ষ্টোনছ, পিট ছিগাৰ, পল চাইমন, ষ্টেভি ৱাণ্ডাৰ, বব মাৰ্লি আদি ব্যক্তিৰ দ্বাৰা ৰচনা কৰা বহুতো পৰম্পৰাগত গীত ৰেকৰ্ডিং কৰে  ১৯৬০ চনৰ আৰম্ভণিতে বব ডিলানৰ গীত ৰেকৰ্ডিং কৰা শিল্পীসকলৰ ভিতৰত বায়েজ আছিল অন্যতম ইতিমধ্যে বায়েজ আন্তঃৰাষ্ট্ৰীয় পৰ্যায়ত বিখ্যাত শিল্পী আছিল আৰু তেওঁৰ প্ৰাৰম্ভিকভাৱে গীত ৰচনাৰ প্ৰচেষ্টাক জনপ্ৰিয় কৰাৰ বাবে বহুখিনি কাম কৰিছিলবব ডিলানৰ সৈতে তেওঁৰ উত্তাল সম্পৰ্ক পিছলৈ দুয়োৰে গীতৰ বিষয় হৈ পৰে আৰু ইয়াৰ ফলত বহু ৰাজহুৱা জল্পনা-কল্পনাৰ সৃষ্টি হয়তাৰ পিছৰ এলবামসমূহত তেওঁ ৰিয়ান এডামছ, জোছ ৰিটাৰ, ষ্টিভ আৰ্ল, নাটালি মাৰ্চেণ্ট আৰু জো হেনৰীকে ধৰি শেহতীয়া গীতিকাৰসকলৰ কামৰ ব্যাখ্যা কৰি সফলতা লাভ কৰিছে
চলচ্চিত্ৰ

     (1963)
   (1964)
   ...  (1966)
    (1967)
  (1967)
  (1970)
    (1970)
   -   (1970)
     (1971)
   (1971)
  :        (1972)
    (1974)
      (1974)
     (1975)
  (1975)
  :   ( , 1976)
     (1976)
    (1978)
           ( , 1982)
   (1983)
    (1984)
  :  ''' (1984)
   (1985)
     (1986)
    (1989)
 :    (1990)
  :     (1993)
       (1993)
   (1994)
     (1994)
     ''  (1995)
    (1995)
   :     1970 (1996)
  :     (2001)
 :          (2002)
 :  ,      (2004)
  911:     (2004)
        911 (2005)
   :      (2005)
    (2005)
     (2007)
  :     (2007)
 65  (2007)
       (2007)
   :     . (2008)
  :     (2008)
     :      '    (2008)
  :     (2009)
  : ,    (2009)
  :       1970 (2009)
    (2009)
      :          (2010)
  :     (2010)
    (2011)
      :   47   (2012)
   (2013)
  ,  :     '  ' (2014)
       (2014)
  :  (2014)
     (2015)
  :  1989    (2015)
  :   (2015)
     (2018)
  '  :     (2018)
 '     :    '  (2019)
   :        (2019)
  (2019)
     !  :     (2023)

অধিক চাওক

 শান্তি কৰ্মীসকলৰ তালিকা

বাহ্যিক সংযোগ

 " :      "  1984   ,   2007  !''
 "  ", 1970        ,      , , 
     
 .: 8   '    

তথ্য সংগ্ৰহ
জোহান চেবাষ্টিয়ান বাখ (; ২১ মাৰ্চ, ১৬৮৫  জুলাই ২৮, ১৭৫০) বাৰোক যুগৰ এজন জাৰ্মান ৰচয়িতা আছিল তেওঁক পশ্চিমীয়া ইতিহাসৰ অন্যতম শ্ৰেষ্ঠ সংগীতজ্ঞ হিচাপে গণ্য কৰা হয় বাকে মোজাৰ্ট, বিথোভেন আৰু ব্ৰহ্মৰ দৰে সংগীতজ্ঞসকলক প্ৰভাৱিত কৰিছিল আৰু তেওঁ তেওঁৰ সময়ৰ সংগীতক এক উচ্চ স্তৰৰ উৎকৰ্ষ আৰু নিখুঁততালৈ লৈ আহিছিল বাখ পশ্চিমীয়া ইতিহাসৰ আটাইতকৈ গুৰুত্বপূৰ্ণ শিল্পীসকলৰ ভিতৰত অন্যতম, আৰু তেওঁৰ সংগীত সমগ্ৰ বিশ্বতে পৰিৱেশন কৰা হয়:....:..10.10939781561592630.001.0001-9781561592630--6002278195:..--

তথ্য সংগ্ৰহ

শ্ৰেণী:সংক্ষিপ্ত জীৱনী
শ্ৰেণী:জাৰ্মানীৰ ব্যক্তি
শ্ৰেণী:মৃত ব্যক্তি
শ্ৰেণী:সংগীতজ্ঞ
জোহান ভোল্ফগেং ফন গ্যোটে (; ২৮ আগষ্ট ১৭৪৯  ২২ মাৰ্চ ১৮৩২) আছিল এজন জাৰ্মান কবি, ঔপন্যাসিক, নাট্যকাৰ, বিজ্ঞানী আৰু চিন্তাবিদ তেওঁ ইউৰোপৰ সাহিত্য, দৰ্শন, আৰু বিজ্ঞানৰ ক্ষেত্ৰত গভীৰ প্ৰভাৱ পেলাইছিল"   ".  . :..---

 সাহিত্যকৃতি 
গ্যোটে জাৰ্মান সাহিত্যৰ অন্যতম শ্ৰেষ্ঠ ব্যক্তিত্ব তেওঁৰ অনন্য কীৰ্তিসমূহৰ ভিতৰত ফাউষ্ট নাটকখন বিশেষ প্ৰসিদ্ধ এইখন নাটক ইউৰোপীয় সাহিত্যৰ এক শিৰোমণি হিচাপে গণ্য কৰা হয়,   . .    .  , 1962.

তেওঁৰ প্ৰথম জনপ্ৰিয় ৰচনা আছিল দ্য ছ'ৰোচ অফ ইয়ং ৱেৰ্থাৰ (    ), যি ইউৰোপত এক সম্পূৰ্ণ সাহিত্যিক আন্দোলন সৃষ্টি কৰিছিল আৰু ৰোমাণ্টিক যুগৰ আৰম্ভণিত গুৰুত্বপূৰ্ণ ভূমিকা গ্ৰহণ কৰিছিল, ..     .  .

 দৰ্শন আৰু বিজ্ঞান 
গ্যোটে দৰ্শন, বিশেষকৈ ৰঙৰ তত্ত্ব (  ) লৈ আগ্ৰহী আছিল তেওঁ আইজাক নিউটনৰ ৰঙৰ তত্ত্বৰ ওপৰত সমালোচনা কৰিছিল আৰু নিজৰ পৰ্যবেক্ষণমূলক পদ্ধতি আগবঢ়াইছিল, ..   .  .

 ৰাজনৈতিক আৰু ৰাজদৰবাৰিক জীৱন 
গ্যোটে ৱেইমাৰৰ ৰাজদৰবাৰত উপদেষ্টা হিচাপে কৰ্মৰত আছিল আৰু ৰাজনৈতিক ব্যৱস্থাপনাৰ লগতে নাট্যকলাৰ উন্নয়নত গুৰুত্বপূৰ্ণ ভূমিকা লৈছিল 

 মৃত্যু আৰু ঐতিহ্য 
১৮৩২ চনৰ ২২ মাৰ্চত তেওঁৰ মৃত্যু হয় মৃত্যুৰ পিছতো তেওঁৰ সাহিত্য আৰু চিন্তাধাৰাই বিশ্বজুৰি সাহিত্যিক, দাৰ্শনিক আৰু দৃষ্টিবিজ্ঞানিক আলোচনাত প্ৰভাৱ বিস্তাৰ কৰি আছে 

 উৎস 

শ্ৰেণী:কবি
শ্ৰেণী:নাট্যকাৰ
শ্ৰেণী:ঔপন্যাসিক
শ্ৰেণী:দাৰ্শনিক
শ্ৰেণী:সাহিত্যিক
শ্ৰেণী:বিজ্ঞানী
শ্ৰেণী:জাৰ্মানী
শ্ৰেণী:ৰাজনীতিবিদ
জোহান এডয়াৰ্ড হৰি ( ; জন্ম: ২১ জানুৱাৰী ১৯৭৯) এজন ব্ৰিটিছ-ছুইজাৰলেণ্ডৰ লেখক আৰু সাংবাদিক যিয়ে দ্য ইণ্ডিপেণ্ডেণ্ট আৰু দ্য হাফিংটন পোষ্টৰ বাবে লিখিছে ২০০১ চনৰ পৰা আৰম্ভ হোৱা লেখা-চোৰ আৰু ৰচনা কৰা কামৰ কথা স্বীকাৰ কৰাৰ পিছত আৰু তেওঁৰ আচৰণক সমালোচনা কৰা সাংবাদিকসকলৰ ৱিকিপিডিয়াৰ পৃষ্ঠাত কু-অভিপ্ৰায়ৰ সম্পাদনা কৰাৰ পিছত ২০১১ চনত হৰিক দ্য ইণ্ডিপেণ্ডেণ্টৰ পৰা নিলম্বন কৰা হয় আৰু পিছলৈ তেওঁ পদত্যাগ কৰে তাৰ পিছত তেওঁ হতাশা, ড্ৰাগছৰ বিৰুদ্ধে যুদ্ধ, মনোযোগৰ সময়সীমাৰ ওপৰত প্ৰযুক্তিৰ প্ৰভাৱ আদি বিষয়ত কিতাপ লিখিছে

প্ৰাৰম্ভিক জীৱন
স্কটলেণ্ডৰ গ্লাছগোত স্কটিছ মাতৃ আৰু চুইজাৰলেণ্ডৰ পিতৃৰ ঘৰত জন্মগ্ৰহণ কৰা হৰি  কেঁচুৱা অৱস্থাত তেওঁৰ পৰিয়াল লণ্ডনলৈ স্থানান্তৰিত হোৱাৰ আগতে হৰিয়ে কয় যে তেওঁৰ শৈশৱত তেওঁৰ পিতৃ আঁতৰত থকাৰ সময়ত আৰু তেওঁৰ মাতৃ অসুস্থ হৈ থকাৰ সময়ত তেওঁক শাৰীৰিকভাৱে নিৰ্যাতন চলোৱা হৈছিল

তেওঁ হেৰ'ৰ সৈতে জড়িত স্বতন্ত্ৰ বিদ্যালয় দ্য জন লায়ন স্কুল আৰু তাৰ পিছত ফিঞ্চলিৰ ৰাজ্যিক ষষ্ঠ শ্ৰেণী উডহাউছ কলেজত পঢ়িছিল ২০০১ চনত কেম্ব্ৰিজৰ কিংছ কলেজৰ পৰা সমাজ আৰু ৰাজনীতি বিজ্ঞানত ডাবল ফাৰ্ষ্ট লাভ কৰি হৰি স্নাতক ডিগ্ৰী লাভ কৰে
তথ্যসূত্ৰ
চলচ্চিত্ৰ সমালোচক মেৰীএন জোহানছনে বিকশিত কৰা জোহানছন বিশ্লেষণে () কল্পকাহিনীত মহিলা আৰু ছোৱালীৰ প্ৰতিনিধিত্বৰ মূল্যায়নৰ এক পদ্ধতি প্ৰদান কৰে বিশ্লেষণে এনে এটা মাপকাঠীৰ ওপৰত সংবাদ মাধ্যমৰ মূল্যায়ন কৰে যত নাৰীৰ মৌলিক প্ৰতিনিধিত্ব, মহিলা সংস্থা, ক্ষমতা আৰু কৰ্তৃত্ব, পুৰুষৰ দৃষ্টিভংগী, আৰু লিংগ আৰু যৌনতাৰ বিষয়সমূহ অন্তৰ্ভুক্ত কৰা হয় কিকষ্টাৰ্টাৰ অভিযানৰ পুঁজিৰে ২০১৫ চনৰ জোহানছনৰ অধ্যয়নত ২০১৫ চনত মুক্তি পোৱা প্ৰতিখন ছবিৰ পৰিসংখ্যা সংকলন কৰা হৈছিল, আৰু ২০১৪ বা ২০১৫ চনত অস্কাৰৰ বাবে মনোনীত হোৱা সকলো ছবিৰ পৰিসংখ্যা সংকলন কৰা হৈছিল

মূল্যায়ন পদ্ধতি
জোহানছন বিশ্লেষণে চিনেমাত নাৰী আৰু ছোৱালীৰ চিত্ৰণৰ মূল্যায়নৰ বাবে এক পদ্ধতি প্ৰদান কৰে যদিও এই পদ্ধতি পৰ্দাৰ বাবে বিকশিত কৰা হৈছে, তথাপিও ইয়াক কিতাপ আৰু অন্যান্য মাধ্যমতো প্ৰয়োগ কৰিব পাৰি ইয়াত বিভিন্ন শ্ৰেণীৰ প্ৰতিনিধিত্বৰ ওপৰত ভিত্তি কৰি বিন্দু যোগ বা বিয়োগ কৰা হয়এই বিশ্লেষণে মহিলা প্ৰতিনিধিত্বৰ মাত্ৰ এটা বা দুটা দিশৰ মূল্যায়নৰ ওপৰত নিৰ্ভৰশীল পদ্ধতি, যেনেঃ বেচডেল পৰীক্ষাৰ দ্বাৰা প্ৰদান কৰা পদ্ধতিতকৈ অধিক ব্যাপক আৰু গভীৰ বিশ্লেষণ আগবঢ়ায়

এই বিশ্লেষণ মেৰীএন জোহানছনে বিকশিত কৰিছিল তেওঁক ফ্লিকফিল'ছ'ফাৰ বুলিও কোৱা হয় যিগৰাকী অনলাইন আৰু ছপা উভয়তে বহুতো উৎসৰ বাবে চলচ্চিত্ৰ সমালোচক চলচ্চিত্ৰ উদ্যোগৰ এগৰাকী প্ৰভাৱশালী নাৰীবাদী কণ্ঠস্বৰ জোহানছন আছিল ২০১৯ চনৰ নাৰীবাদী চলচ্চিত্ৰ সমালোচনাৰ অৱস্থাৰ পৰ্যালোচনা কৰা "দ্য ষ্টেটাছ অৱ ফেমিনিষ্ট ফিল্ম ক্ৰিটিচিজম - এ ৰাউণ্ডআপ ৰিপ'ৰ্ট" নামৰ প্ৰবন্ধটোৰ বাবে সাক্ষাৎকাৰ লোৱা চলচ্চিত্ৰ সমালোচকৰ ভিতৰত অন্যতম তেওঁৰ ফ্লিকফিল'ছ'ফাৰ ৱেবছাইটটো নাৰীবাদী সাহিত্য সমালোচনাৰ এক আগশাৰীৰ পৰ্যালোচনা চাইট হিচাপে সমাদৃত আৰু পৰিচিত হৈছে ১৯৯৭ চনৰ পৰা অবিৰতভাৱে চলি থকা ই ইণ্টাৰনেটত উপলব্ধ এক দীৰ্ঘদিনীয়া চলচ্চিত্ৰ পৰ্যালোচনাৰ ৱেবচাইট
জোহানছনে ২০১৫ চনৰ বাবে উত্তৰ আমেৰিকাত ব্যাপকভাৱে মুক্তি পোৱা প্ৰতিখন চিনেমাক ৰেটিং দিছিল ইয়াৰ লগতে ২০১৪ আৰু ২০১৫ চনত অস্কাৰৰ বাবে মনোনীত হোৱা প্ৰতিখন চিনেমাকো তেওঁ ৰেটিং দিছিল ছোৱালী আৰু মহিলাৰ প্ৰতিনিধিত্বৰ বাবে মুক্তিৰ বিশদ বিশ্লেষণ তেওঁ প্ৰস্তুত কৰিছিল বিশ্লেষণত লাভ কৰা স্কৰৰ ভিত্তিত বছৰৰ নতুন মুক্তিৰ তালিকা এখনো প্ৰস্তুত কৰিছিল প্ৰকল্পটোৱে কিকষ্টাৰ্টাৰ অভিযানৰ জৰিয়তে ধন লাভ কৰিছিল
পৰিসংখ্যা
জোহানছনে ২০১৫ চনৰ পৰিসংখ্যা প্ৰকাশ কৰিছিল য'ত তেওঁ নায়িকাৰ উপস্থিতিয়ে চিনেমাত পেলোৱা প্ৰভাৱ সম্পৰ্কে আলোচনা কৰিছিল আৰু নিম্নোক্ত সিদ্ধান্তসমূহ গঠন কৰিছিল:

১) ২০১৫ চনৰ মাত্ৰ ২২ চিনেমাতহে মহিলা নায়িকা আছিল৷

২) সমালোচকসকলে ছবি এখনক উচ্চ ৰেটিং দিয়াৰ সম্ভাৱনা অলপ বেছি যদিহে ই নাৰীক ভালদৰে প্ৰতিনিধিত্ব কৰে

৩) মহিলা নায়িকা থকা ছবিয়ে মূলসুঁতিৰ চিনেমা দৰ্শকক বাধাপ্ৰদান নকৰে

৪) মহিলাক ভালদৰে প্ৰতিনিধিত্ব কৰা চিনেমাইও প্ৰতিনিধিত্ববিহীন চিনেমাৰ দৰেই লাভজনক হোৱাৰ সম্ভাৱনা থাকে৷ সেইবোৰো ব্যৱসায়িক দিশৰ ফালৰপৰাও দৰেই কম বিপদজনক

 মেৰীএন জোহানছন

তথ্যউৎস

শ্ৰেণী:নাৰীবাদী তত্ত্ব
জোহানা হাৰ্ড, জন্ম নাম জংবাৰ্গ (৩ ডিচেম্বৰ ১৭৮৯  ১২ মাৰ্চ ১৮৫১), এগৰাকী ছুইডেনৰ জলদস্যু আছিল       ().   , 0283-4855; 22. : ,   . 2018

জীৱন
গোটেনবাৰ্গৰ হিছিংগেনত থকা কৃষক ভাড়াতীয়া ভেন হাৰাল্ডছন জংবাৰ্গ (১৭৩৬-১৮৩০) আৰু আন্না ব্ৰিটা নিলছডটাৰ (১৭৬১-১৮২৫)ৰ কন্যা আছিল তেওঁ ১৮১৩ চনত বহী ৰখীয়া ফ্ৰেড্ৰিক হাৰ্ড (১৭৭৬-১৮১৭)ৰ সৈতে বিবাহপাশত আবদ্ধ হয় বিধৱা হিচাপে তেওঁ ভ্ৰাংগো দ্বীপত বাস কৰিছিল বিধৱা হিচাপে নিজকে পোহপাল দিবলৈ অসুবিধা পাইছিল আৰু এবাৰ কোপেনহেগেনলৈ জাহাজেৰে গৈ শুল্ক নিয়ম নামানি বস্ত্ৰ বিক্ৰী কৰাৰ পিছত চোৰাং ব্যৱসায়ৰ অপৰাধত গ্ৰেপ্তাৰ কৰা হৈছিল ১৮২২ চনত তেওঁৰ নৱজাত সন্তানক হত্যা কৰাৰ অভিযোগত বিচাৰত হাজিৰ কৰা হয় যদিও তদন্তত শিশুটি মৃত জন্ম হোৱা বুলি প্ৰমাণিত হোৱাৰ পিছত তেওঁক মুকলি কৰি দিয়া হয়

১৮২৩ চনত তেওঁৰ দাস এণ্ডাৰছ এণ্ডাৰছন, গোটেনবাৰ্গৰ নাও চলোৱা জোহান এণ্ডাৰছন ফ্লেটাছ (তেওঁৰ পৈতৃক পেহীৰ পত্নী), মাছমৰীয়া ক্ৰীষ্টেন এণ্ডাৰছন আৰু ষ্টাইৰছৰ দাস কাৰ্ল বৰ্জেছনৰ সৈতে তেওঁৰ বিচাৰত হাজিৰ হয় ডেনমাৰ্কৰ জাহাজ ফ্ৰাউ মেট্টেৰ কৰ্মীসকলক আক্ৰমণ, লুণ্ঠন আৰু হত্যা কৰাৰ অভিযোগ উত্থাপন হৈছিল, যিখন জাহাজ ফটত লুটপাতৰ অৱস্থাত উদ্ধাৰ হৈছিল আৰু ইয়াৰ ক্ৰুসকলক হত্যা কৰা হৈছিল 
হাৰ্ডে সকলো অভিযোগ অস্বীকাৰ কৰে, কিন্তু তেওঁৰ সহ অভিযুক্তসকলে সাক্ষ্য দিছিল যে, জাহাজখনত আক্ৰমণৰ সময়ত হাৰ্ড উপস্থিত নাছিল যদিও, তেওঁলোকে তেওঁৰ ঘৰতে এই কাৰ্য্যৰ পৰিকল্পনা কৰিছিল, গোটেই কাহিনীটোৰ আঁৰৰ মুখ্য ব্যক্তিত্ব আৰু মগজু হিচাপে তেওঁক লৈ হাৰ্ডে দেউতাকলৈ এখন চিঠি লিখিছিল যে তেওঁক তাইৰ পক্ষৰ সাক্ষ্য দিবলৈ আৰু বিশেষভাৱে নিশ্চিত কৰিবলৈ কৈছিল যে আক্ৰমণৰ সময়ত তাইৰ দাস এণ্ডাৰছন তাইৰ ঘৰত আছিল; যেতিয়া কৰ্তৃপক্ষই চিঠিখন জব্দ কৰি তাইক সেইবোৰৰ বিষয়ে সুধিছিল, তেতিয়া তাই দাবী কৰিছিল যে, তাই সাময়িক উন্মাদনা আৰু বিভ্ৰান্তিৰ সময়ত সেইবোৰ লিখিছিল    ,  :  ,    ,  2013

১৮২৪ চনত পাইৰেচি আৰু হত্যাৰ অপৰাধত জোহান এণ্ডাৰছন ফ্লেটাছ, এণ্ডাৰছ এণ্ডাৰছন আৰু ক্ৰীষ্টেন এণ্ডাৰছনৰ মূৰ কাটি পেলোৱা হয় আৰু কাৰ্ল বৰ্জেছন (মৃত্যু ১৮৩৫)ক বলপূৰ্বক শ্ৰমৰ শাস্তি প্ৰদান কৰা হয় 
হাৰ্ডৰ বিৰুদ্ধে থকা প্ৰমাণ তেওঁৰ অস্বীকাৰৰ বিৰুদ্ধে ৰায়দানৰ বাবে অপৰ্যাপ্ত আছিল আৰু সেয়েহে তেওঁক মুকলি কৰি দিয়া হৈছিল ১৮২৫ চনৰ পৰা ষ্টকহমত বাস কৰা বুলি নিশ্চিত কৰা হয়, যত তেওঁ নিজকে সাগৰীয় কেপ্তেইনৰ বিধৱা বুলি কয় আপাত দৃষ্টিত তেওঁ নিজৰ অতীত লুকুৱাবলৈ সক্ষম হৈছিল আৰু শেষত ৰয়েল ডাকঘৰৰ ভিতৰত এটা পদ লাভ কৰিছিল, য'ত তেওঁৰ সুনাম আছিল ১৮৫১ চনত ষ্টকহোমৰ এখন চেৰিটি হাস্পতালত তেওঁৰ মৃত্যু হয়

উত্তৰাধিকাৰ
জোহানা হাৰ্ডক জনপ্ৰিয় স্মৃতিত দুখন ছবিৰ ভিতৰত এখন হিচাপে স্মৰণ কৰা হৈছিল; কঠিন অপৰাধী হিচাপে যিয়ে তাইৰ প্ৰেমিকক নিজৰ সৎ বৃত্তিটো পৰিত্যাগ কৰি জলদস্যু হবলৈ বুজাইছিল; বা দুখীয়া নিঃস্ব বিধৱা হিচাপে যিয়ে নিজৰ পোহপাল দিবলৈ যি পাৰে কৰিছিল
তথ্য সূত্ৰ

শ্ৰেণী:অপৰাধ
শ্ৰেণী:মৃত ব্যক্তি
শ্ৰেণী:জলদস্যু
জোহানেচ ব্ৰাম্স (; ৭ মে' ১৮৩৩  ৩ এপ্ৰিল ১৮৯৭) এগৰাকী জাৰ্মান সংগীতজ্ঞ, গীতিকাৰ আৰু পিয়ানিষ্ট আছিল তেওঁ ৰোমান্যুটিক গৰ অন্যতম সৰ্বশ্ৰেষ্ঠ সংগীতকাৰ হিচাপে পৰিগণিত, আৰু   -ৰ পৰৱৰ্তী সময়ৰ আটাইতকৈ গুৰুত্বপূৰ্ণ কণ্ঠ আৰু বাদ্য সংগীতৰ সৃষ্টিকৰ্তাসকলৰ ভিতৰত এজন আছিল

 জীৱনৰ আৰম্ভণি 
ব্ৰাম্সৰ জন্ম ত হৈছিল তেওঁৰ পিতৃ    এজন সংগীতজ্ঞ আছিল পিয়ানোত অলপ বয়সতে প্ৰশিক্ষণ গ্ৰহণ কৰি, ব্ৰাম্সে ছৰুৰে পৰাই সংগীতৰ ক্ষেত্ৰত আগ্ৰহ দেখুৱাইছিল কৈশোৰতে তেওঁ পানশালাৰ পিয়ানিষ্ট হিচাপেও কাম কৰিছিল 

১৮৫৩ চনত ব্ৰাম্সে   আৰু  ৰ সৈতে পৰিচয় স্থাপন কৰে, যাৰ দ্বাৰা তেওঁৰ সংগীতিক জীৱন এক নতুন দিশ পায়

 সংগীতত অৱদান 
ব্ৰাম্সে বহুপ্ৰকাৰৰ সংগীত ৰচনা কৰিছে:
 ৪টা চিম্ফনী
 ২টা পিয়ানো কনচাৰ্টো
  
 চেম্বাৰ সংগীত
 জাৰ্মান কণ্ঠ সংগীত
 খ্যাতনামা     (  )

তেওঁৰ সংগীতত বাখ, বিথোভেন আৰু শুমানৰ সংগীতৰ প্ৰভাৱ থাকিলেও, তেওঁৰ ধ্বনি-গঠন আৰু সংগীত ভাবনাত নিজস্বতা আছিল

 সংগীতশৈলী 
ব্ৰাম্সে ৰচনাশৈলীত ক্লাসিকেল ৰূপৰ সংহতি আৰু ৰোমান্তিক যুগৰ গভীৰ অনুভৱ সংমিশ্ৰণ কৰিছিল তেওঁ ব্যৱহাৰ কৰা সুৰৰ গাঁথনি আৰু সাংগীতিক বিকাশ অতি জটিল আৰু বৈজ্ঞানিক হিচাপে স্বীকৃত

 ব্যক্তিগত জীৱন 
ব্ৰাম্স বিয়া নকৰিলে যদিও  ৰ সৈতে তেওঁৰ গভীৰ বন্ধুত্ব আছিল তেওঁ সাধাৰণতে মৃদুভাষী, স্বৰাশ্ৰয়ী আৰু সাধাসিধা জীৱনযাপন কৰিছিল 

 মৃত্যু আৰু উত্তৰাধিকাৰ 
১৮৯৭ চনৰ ৩ এপ্ৰিলত ত ব্ৰাম্সৰ মৃত্যু হয় তেওঁৰ সমাধি   ত অবস্থিত সংগীতবিশ্বত তেওঁক -ৰ প্ৰকৃত উত্তৰাধিকাৰী বুলি গণ্য কৰা হয়

 ঐতিহাসিক মূল্যায়ন 
ব্ৰাম্সৰ সংগীত আজিও অগণন প্ৰদৰ্শনত আৰু ৰেকৰ্ডিঙত স্থান পাইছে তেওঁৰ কাম ২০শ শতিকাৰ আধুনিক সংগীতলৈ এক মজবুত ভিত্তি স্থাপন কৰিছিল 

 উৎস 

শ্ৰেণী:জাৰ্মানীৰ ব্যক্তি
শ্ৰেণী:সংগীতজ্ঞ
শ্ৰেণী:গীতিকাৰ
জোহৰা ইউছুফ (জন্ম ২ মে' ১৯৫০) এগৰাকী বিজ্ঞাপনৰ পেছাদাৰী, আৰু এগৰাকী সক্ৰিয় সমাজ কৰ্মী৷ তেওঁ এগৰাকী সাংবাদিক যিয়ে মহিলাৰ অধিকাৰ, মানৱ অধিকাৰ আৰু সংবাদ মাধ্যমৰ ক্ষেত্ৰত কৰা কামৰ বাবে প্ৰশংসা লাভ কৰে জোহৰা পাকিস্তানৰ মানৱ অধিকাৰ আয়োগৰ প্ৰাক্তন অধ্যক্ষ

 শিক্ষা 
জোহৰাই পূব পাকিস্তানৰ (বৰ্তমান বাংলাদেশ) ঢাকাৰ হলি ক্ৰছ কলেজৰ পৰা স্নাতক ডিগ্ৰী লাভ কৰে

 কৰ্মজীৱন 
স্নাতক হোৱাৰ পিছত জোহৰা ইউছুফে এম এন জে কমিউনিকেচনত এডভাৰটাইজাৰ হিচাপে কাম কৰিবলৈ আৰম্ভ কৰে ১৯৭১-১৯৮১ চনলৈকে এম এন জেত কাম কৰিছিল ১৯৮১ চনৰ জুন মাহত তেওঁ দ্য ষ্টাৰ, (ডন মিডিয়া গ্ৰুপৰ এটা প্ৰকাশন)ৰ ছুটিৰ দিনত আলোচনীৰ সম্পাদিকা হিচাপে যোগদান কৰে ১৯৮৬ চনত তেওঁ স্পেকট্ৰম কমিউনিকেচন ৱাই এণ্ড আৰত সৃষ্টিশীল পৰিচালক হিচাপে যোগদান কৰে পিছলৈ ৱাই এণ্ড আৰৰ মুখ্য সৃষ্টিশীল বিষয়া হয় ইউছুফ ছবছৰ ধৰি এছিয়া পেচিফিক ফৰাম অন ৱমেন, ল এণ্ড ডেভেলপমেণ্টৰ কাউন্সিল মেম্বাৰ আছিল দক্ষিণ এছিয়া ফৰাম ফৰ হিউমেন ৰাইটছ সংস্থাৰ ব্যুৰো সদস্য হিচাপেও কাৰ্যনিৰ্বাহ কৰা ইউছুফে সাত বছৰ ধৰি কমনৱেলথ হিউমেন ৰাইটছ ইনিচিয়েটিভৰ বৰ্ডৰ সদস্য আছিল

১৯৮৮ চনত ইউছুফে পাকিস্তানৰ মানৱ অধিকাৰ আয়োগ ()ত যোগদান কৰে; যি আন্তৰ্জাতিক মানৱ অধিকাৰ ফেডাৰেচন ()ৰ এটা অলাভজনক সদস্য সংস্থা ১৯৯০ চনত পৰিষদৰ সদস্য নিৰ্বাচিত হৈ উপাধ্যক্ষৰ লগতে মহাসচিব হিচাপেও কাৰ্যনিৰ্বাহ কৰে ২০১১ চনত ইউছুফ এইচ আৰ চি পিৰ অধ্যক্ষ নিৰ্বাচিত হয় ২০১৩ চনত ইউছুফ এফআইডিএইচৰ উপ-সভাপতি হিচাপেও নিৰ্বাচিত হয়২০১৪১৭ চনৰ কাৰ্যকালৰ বাবে তেওঁ পুনৰ এইচআৰচিপিৰ সহ-সভাপতি নিৰ্বাচিত হয় ইউছুফ এগৰাকী ফ্ৰীলান্স লেখিকাও আৰু সংবাদ মাধ্যম আৰু সংঘাত নিৰাময়, নাৰীবাদ আৰু নাৰী অধিকাৰ আদি বিষয়ৰ বহু কিতাপ, আলোচনী আৰু বাতৰি কাকতত অৱদান আগবঢ়াইছে

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
জোহৰা ছেহগল (; জন্ম: চাহিবজাদী জোহৰা মুমতাজুল্লা খান বেগম; ২৭ এপ্ৰিল ১৯১২  ১০ জুলাই ২০১৪) এগৰাকী ভাৰতীয় অভিনেত্ৰী, নৃত্যশিল্পী আৰু নৃত্য পৰিচালক আছিল সমসাময়িক নৃত্য দলৰ সদস্য হিচাপে নিজৰ কৰ্মজীৱন আৰম্ভ কৰি ১৯৪০ চনৰ পৰা অভিনয়লৈ পৰিৱৰ্তিত হয় ছয় দশকৰো অধিক সময়ৰ কৰ্মজীৱনত ছেহগলে কেইবাখনো ব্ৰিটিছ ছবি, টেলিভিছন শ্ব আৰু বলীউডৰ প্ৰডাকচনত অভিনয় কৰিছিল 

ছেহগলৰ উল্লেখযোগ্য ছবিসমূহ হল  নীচা নগৰ, অফচৰ (১৯৪৬),ভাজী অন দ্য বিচ্ছ (১৯৯২),দ্য মিষ্টিক মেছ্যুৰ (২০০১),বেণ্ড ইট লাইক বেকহাম (২০০২),দিল ছে (১৯৯৮),ছায়া (২০০৩),বীৰজাৰা (২০০৪)ছাৱৰিয়া আৰু চিনী কম (২০০৭); উল্লেখযোগ্য টিভি ধাৰাবাহিক- দ্য জুৱেল ইন দ্য ক্ৰাউন (১৯৮৪),তণ্ডুৰী নাইটছ (১৯৮৫৮৭) আৰু আম্মা এণ্ড ফেমিলি (১৯৯৬)   . ৯০ বছৰ বয়সত ছেহগলে ২০০২ চনত মুক্তিপ্ৰাপ্ত ছবি চলো ইছক্ লড়ায়েত মুখ্য চৰিত্ৰত অভিনয় কৰিছিল ভাৰতীয় নাট্য জগতত প্ৰবীন শ্ৰদ্ধেয় নাৰী বুলি গণ্য কৰা ছেহগলে ১৪ বছৰ ধৰি ভাৰতীয় গণনাট্য সংঘ () আৰু পৃথ্বীৰাজ কাপুৰৰ পৃথ্বী থিয়েটাৰত অভিনয় কৰিছিল" :    90!" ,    , 8  2009.

১৯৬৩ চনত ছেহগলক উৰ্দু নাট শাখাত সংগীত নাটক একাডেমী বঁটা, ১৯৯৮ চনত কলা শাখাত পদ্মশ্ৰী আৰু ২০০১ চনত কালিদাস সন্মানেৰে সন্মানিত কৰা হয় ২০০৪ চনত সংগীত নাটক একাডেমীয়ে তেওঁক আজীৱন সাফল্যৰ বাবে সৰ্বোচ্চ বঁটা, সংগীত নাটক একাডেমী ফেল'শ্বিপ প্ৰদান কৰে . ২০১০ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্ম বিভূষণ বঁটা লাভ কৰে ২০১৪ চনৰ ১০ জুলাইত হৃদযন্ত্ৰৰ ক্ৰিয়া বন্ধ হৈ নতুন দিল্লীৰ এখন চিকিৎসালয়ত তেওঁৰ মৃত্যু হয়
প্ৰাৰম্ভিক জীৱন
১৯১২ চনৰ ২৭ এপ্ৰিলত ব্ৰিটিছ ভাৰতৰ সংযুক্ত প্ৰদেশৰ চাহাৰানপুৰত মুমতাজুল্লাহ খান আৰু নাটিকুৱা বেগমৰ ঘৰত জোহৰাই জন্মগ্ৰহণ কৰিছিল তেওঁৰ জন্মৰ নাম আছিল জোহৰা বেগম মুমতাজুল্লাহ খান বৰ্তমানৰ উত্তৰাখণ্ডৰ অন্তৰ্গত চক্ৰতা নামৰ ঠাইত এটা মুছলমান পৰিয়ালত ডাঙৰ-দীঘল হোৱা জোহৰা সাতটা সন্তানৰ ভিতৰত তৃতীয় আছিল আন কেইজনৰ নাম জাকুল্লাহ, হাজৰাহ, ইক্ৰামুল্লা, উজৰা (উজৰা বাট), আমিনা আৰু চাবৰা ছেহগালে নিজকে এগৰাকী টমবয় বুলি বৰ্ণনা কৰিছে, যিয়ে গছ বগাই আৰু বাহিৰৰ খেল ধেমালী কৰি ভাল পাইছিল এবছৰ বয়সত গ্ল'ক'মাত আক্ৰান্ত হোৱাৰ বাবে তেওঁ বাওঁ চকুৰ দৃষ্টিশক্তি হেৰুৱাই পেলাইছিল :        , 24  2003.

ব্যক্তিগত জীৱন
পিতৃৰ কিছু অনিচ্ছা সত্ত্বেও ছেহগলে হিন্দুধৰ্মী কামেশ্বৰ ছেহগলৰ সৈতে বিবাহপাশত আবদ্ধ হয় ১৯৪২ চনৰ ১৪ আগষ্টত এই বিবাহ অনুষ্ঠিত হয়; জৱাহৰলাল নেহৰুৱে বিয়াৰ অভ্যৰ্থনাত উপস্থিত থকাৰ কথা আছিল যদিও গান্ধীৰ ভাৰত ত্যাগ আন্দোলনক সমৰ্থন কৰাৰ বাবে দুদিনমান আগত নেহৰুক গ্ৰেপ্তাৰ কৰা হৈছিল :     , 8  2003.

ছেহগলৰ দুটা সন্তান আছিল; কিৰণ ছেহগল আৰু পবন ছেহগল কিৰণ এগৰাকী অডিচি নৃত্যশিল্পী আৰু পৱনে বিশ্ব স্বাস্থ্য সংস্থাৰ বাবে কাম কৰে কিৰণ ছেহগলে ২০১২ চনত প্ৰকাশ পোৱা মাকৰ জীৱনী জোহৰা ছেহগল: ফেটী লিখিছিল
জনপ্ৰিয় স্বীকৃতি
২০২০ চনৰ ২৯ ছেপ্তেম্বৰত ১৯৪৬ চনৰ একে দিনত কান আন্তঃৰাষ্ট্ৰীয় চলচ্চিত্ৰ মহোৎসৱত মুক্তি পোৱা নীচা নগৰ ছবিখনৰ বাৰ্ষিকী গুগলে এটা ডুডলৰ যোগে উদযাপন কৰে ডুডলৰ সৈতে সংলগ্ন লেখাটোত কোৱা হৈছিল যে, 

তথ্যসূত্ৰ

বাহ্যিক সংযোগ

 
 
              .
       
     .
   :  ,      

শ্ৰেণী:পদ্মবিভূষণ বঁটা বিজয়ী 
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মঞ্চ অভিনেত্ৰী
শ্ৰেণী:ভাৰতীয় নৃত্যশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:উত্তৰ প্ৰদেশৰ ব্যক্তি
জোহৰাবাই অম্বালেৱালী  (; ১৯১৮-২১ ফেব্ৰুৱাৰী ১৯৯০) ১৯৩০ আৰু ১৯৪০ৰ দশকৰ এগৰাকী ভাৰতীয় শাস্ত্ৰীয় সঙ্গীতৰ কণ্ঠশিল্পী তথা হিন্দী চলচ্চিত্ৰৰ নেপথ্য কণ্ঠশিল্পী আছিল  ১৯৪৪ চনত মুক্তি পোৱা হিট ছবি নৌচাদে সঙ্গীত পৰিচালনা কৰা ৰতনৰ আঁখিয়া মিলাকে জিয়া ভৰমাকে আৰু আয়ী দিৱালী আয়ী দিৱালী আৰু একেজন সঙ্গীত পৰিচালকৰে, শমশাদ বেগমৰ সৈতে দ্বৈতকণ্ঠত গোৱা অনমোল ঘড়ীৰ উড়ান খটোলে পে উড় যাঊ আদি গীতৰ  নিম্ন স্বৰৰ () গায়কীৰ বাবে তেওঁ বিশেষভাবে জনাজাত আছিল ৰাজকুমাৰী শমশাদ বেগম আৰু আমিৰবাই কৰ্ণাটকীকে ধৰি জোহৰাবাই অম্বালেৱালী হিন্দী চলচ্চিত্ৰ উদ্যোগৰ প্ৰথম প্ৰজন্মৰ কণ্ঠশিল্পীসকলৰ অন্যতম ১৯৪০ৰ দশকত গীতা দত্ত, লতা মংগেশকাৰ আদিৰ আগমনৰ লগেলগে জোহৰাবাইৰ সঙ্গীত জীৱনৰ জেউতি ক্ৰমে ম্লান হৈ আহিছিল
প্ৰাৰম্ভিক জীৱন 
বৰ্তমানৰ হাৰিয়ানাৰ আম্বালাত এটা পেচাদাৰী সঙ্গীত শিল্পীৰ পৰিয়ালত তেওঁ জন্ম লাভ কৰিছিল আৰু ডাঙৰ-দীঘল হৈছিল আম্বালা জন্মা বাবেই তেওঁ অম্বালেৱালী উপাধি লৈছিল গুলাম হাচান খান আৰু ওস্তাদ নাচিৰ হুছেইন খানৰ ওচৰত তেওঁ সঙ্গীতৰ শিক্ষা গ্ৰহণ কৰিছিল তেওঁ আগ্ৰা ঘৰানা আৰু হিন্দুস্থানী সঙ্গীতৰ প্ৰশিক্ষিত আছিল

কৰ্মজীৱন
অম্বালেৱালীয়ে তেৰ বছৰ বয়সতে অল ইণ্ডিয়া ৰেডিঅৰ গায়িকা ৰূপে কৰ্মজীৱনৰ পাতনি মেলিছিল তাত তেওঁ মূলতঃ শাস্ত্ৰীয় আৰু অৰ্দ্ধ-শাস্ত্ৰীয় গীত গাইছিল ৰেডিঅই তেওঁক এইচ এম ভি কোম্পানীৰ গ্ৰামফোন ৰেকৰ্ডত গীত বাণীবদ্ধ কৰাৰ বাট মুকলি কৰি দিছিল আৰু থুমৰীৰ কেইখন ৰেকৰ্ড মুক্তি পাইছিল সমান্তৰালভাবে তেওঁ হিন্দী চলচ্চিত্ৰত নেপথ্য কণ্ঠশিল্পী ৰূপে কাম কৰাৰো সুযোগ পায়  তেওঁৰ প্ৰথম কণ্ঠদান কৰা, প্ৰাণসুখ নায়কে সঙ্গীত পৰিচালনা কৰা হিন্দী ছবি ডাকু কী লড়কীয়ে  মুক্তি পায় ১৯৩৩ চনত কৰ্মজীৱনৰ আৰম্ভণিৰ সময়খিনিত লাহোৰৰ চলচ্চিত্ৰ উদ্যোগৰ জড়িত হৈ থাকি পিছত বোম্বেলৈ স্থানান্তৰিত হয় সাঙ্গীতিক ক্ষেত্ৰখনত নৌচাদে সঙ্গীত পৰিচালনা কৰা ৰতন (১৯৪৪) ছবিখনে তেওঁলৈ সফলতা কঢ়িয়াই আনে; যত আঈ দিৱালী আঈ দিৱালী আৰু আঁখিয়া মিলা কে জিয়া ভৰমা কেৰ দৰে হিট গান আছিল সঙ্গীত পৰিচালক নৌচাদৰ বাবে তেওঁ পুনৰ অনমোল ঘড়ী (১৯৪৬),মেলা (১৯৪৮) আৰু যাদুৰ (১৯৫১) বাবে গীত গাইছিল      .  তেওঁ নুৰ জাহান আৰু কল্যাণীৰ সৈতে জীন্নত (১৯৪৫) ছবিৰ বাবে এটা কাৱালীতো কণ্ঠদান কৰিছিল; যিটো মহিলাৰ কণ্ঠত বাণীবদ্ধ কৰা ভাৰতীয় উপমহাদেশৰ প্ৰথম কাৱালী এই গীতটোৱে প্ৰভুত জনপ্ৰিয়তা লাভ কৰিছিল

এই যুগটোত শমশাদ বেগম, খুৰশীদ বানো, আমিৰবাই কৰ্ণাটকী আদি শীৰ্ষস্থানীয় নেপথ্য কণ্ঠশিল্পীসকলে গধুৰ থুমৰী শৈলী আৰু অনুনাসিক স্বৰত গীত গাইছিল ১৯৪৮ চনত লতা মংগেশকাৰৰ আৰু সমসাময়িকভাবে গীতা দত্ত আৰু আশা ভোঁচলেৰ আগমনৰ লগেলগে শ্ৰোতাৰ আগ্ৰহ সুক্ষ্ম, মিহি স্বৰৰ প্ৰতি বাঢ়ি অহাত তেওঁলোকৰ সাঙ্গীতিক জীৱনৰ ক্ৰমশঃ যৱনিকা পৰিল সেই সময়ৰ অন্য এগৰাকী মুখ্য নেপথ্য কণ্ঠশিল্পী নুৰ জাহান পাকিস্তানলৈ প্ৰব্ৰজন কৰিলে আৰু তাত তেওঁ সঙ্গীতখনৰ ক্ষেত্ৰত এগৰাকী অতি সফল ব্যক্তি ৰূপে পৰিগণিত হল

জোহৰাবাই অম্বেৱালীয়ে ১৯৫০ চনত চলচ্চিত্ৰ উদ্যোদৰ পৰা অৱসৰ লয় যদিও তেওঁৰ জীয়ৰী ৰোচন কুমাৰীৰ কথকৰ অনুষ্ঠানত গীত গাই গৈছিল উল্লেখনীয় যে ৰোচন কুমাৰী এগৰাকী প্ৰতিভাশালী কথক শিল্পী আছিল আৰু সত্যজিত ৰায়ৰ জলসাঘৰ (১৯৫৮) ছবিখনত তেওঁৰ নৃত্য চিত্ৰিত কৰা হৈছিল      . 

তথ্য উৎস

বাহ্যিক সংযোগ
 
 
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:ভাৰতীয় শাস্ত্ৰীয় কণ্ঠশিল্পী
জোহৰাবেন আকবৰভাই চাৱড়া (১৯২৩১৯৯৭) এগৰাকী গান্ধীবাদী সমাজ সংস্কাৰক আৰু বানাস্কান্তৰ পৰা তৃতীয় লোকসভাৰ সদস্য আছিল
প্ৰাথমিক জীৱন
১৯২৩ চনৰ ২ ছেপ্টেম্বৰত গুজৰাটৰ প্ৰান্তিজ চহৰত জমিয়াতখান উম্মৰখান পাঠান আৰু তেওঁৰ পত্নীৰ ঘৰত জোহৰাবেনে জন্মগ্ৰহণ কৰে তেওঁ ৱৰ্ধাৰ পৰা নাৰ্চিং প্ৰশিক্ষণ পাঠ্যক্ৰম কৰিছিল

কৰ্মজীৱন
প্ৰশিক্ষণ সমাপ্ত কৰি জোহৰাবেনে গুজৰাট বিদ্যাপীঠত নাৰ্ছ হিচাপে কাম কৰিবলৈ আৰম্ভ কৰে৷ পিছলৈ তেওঁ মহাত্মা গান্ধীৰ সাবৰমতী আশ্ৰমলৈ স্থানান্তৰিত হয় গান্ধীৰ পৰামৰ্শমতে তেওঁ আৰু তেওঁৰ স্বামীয়ে অভাৱগ্ৰস্ত লোকৰ অৱস্থা উন্নত কৰাৰ উদ্দেশ্যেৰে ছানালি গাঁৱলৈ যায় ইয়াত তেওঁলোকে আশ্ৰম স্থাপন কৰি শিশুসকলক আশ্ৰমশালাত শিক্ষা দিছিলতেওঁ বানাস্কান্ত জিলাৰ কংগ্ৰেছ কমিটিৰ সভানেত্ৰী আৰু নিজৰ জিলাৰ সমাজ কল্যাণ প্ৰকল্পৰ অধ্যক্ষ হিচাপে কাৰ্যনিৰ্বাহ কৰিছিল

১৯৬২ চনত তৃতীয় লোকসভাৰ বাবে ভাৰতীয় সাধাৰণ নিৰ্বাচনৰ সময়ত জোহৰাবেনে ভাৰতীয় জাতীয় কংগ্ৰেছৰ টিকটত বানাস্কান্তৰ পৰা জয়লাভ কৰি ১,১৫,৯৩১ টা ভোট লাভ কৰাৰ বিপৰীতে তেওঁৰ নিকটতম প্ৰতিদ্বন্দ্বী স্বতন্ত্ৰ পাৰ্টিৰ প্ৰাৰ্থীগৰাকীয়ে ৬০,৯৭৫ টা ভোট লাভ কৰে. তৃতীয় লোকসভাত তেওঁ আৰু মাইমুনা চুলতান আছিল একমাত্ৰ মুছলমান মহিলা

ব্যক্তিগত জীৱন
১৯৪৬ চনত গুজৰাট বিদ্যাপীঠত সহযোগী গান্ধীবাদী আকবৰভাই ডালুমিয়ান চাৱদাৰ সৈতে জোহৰাবেনে বিবাহপাশত আবদ্ধ হয় ১৯৯৭ চনত জোহৰাবেনৰ মৃত্যু হয় আৰু পিছৰ বছৰত আকবৰভাইৰ দেহাৱসান হয়
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গান্ধীবাদী
শ্ৰেণী:সমাজকৰ্মী
শ্ৰেণী:সমাজ সংস্কাৰক
শ্ৰেণী:মৃত ব্যক্তি
শ্ৰেণী:গুজৰাটৰ ব্যক্তি
শ্ৰেণী:ভাৰতীয় নাৰী
জ্যোৎস্না চৰণদাস মাহন্ত (, জন্ম-১৮ নৱেম্বৰ ১৯৫৩) এগৰাকী ভাৰতীয় ৰাজনীতিবিদ তেওঁ লোকসভাৰ সাংসদ৷ তেওঁ কোৰবা, চত্তিছগড়ৰ পৰা ২০১৯ ভাৰতীয় সাধাৰণ নিৰ্বাচনত ভাৰতীয় জাতীয় কংগ্ৰেছৰ সদস্য হিচাপে লোকসভালৈ নিৰ্বাচিত হৈছিল
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
দাগাস্তান-আৰ্হিৰ জোৰাব
দাগাস্তান-আৰ্হিৰ জোৰাব

জোৰাব (ইংৰাজী: ) হৈছে জটিল আৰ্হিৰ ভৰিৰ আঙুলি মূৰলৈকে পিন্ধা এবিধ বহুৰঙী মোজা সাধাৰণতে চহকী সজ্জা প্ৰদৰ্শন কৰিবলৈ জোৰাব পিন্ধা হয়

ব্যুৎপত্তি
"জোৰাব" শব্দটোৰ উৎপত্তি আৰবী  (জোৰাব) শব্দৰ পৰা হৈছে যাৰ সাধাৰণ অৰ্থ হৈছে "মোজা" শব্দটোৰ অন্যান্য জ্ঞাত ভিন্নতাসমূহ হ'ল " (তুৰ্কী), "" (বুলগেৰিয়ান, মেচিডোনিয়ান) "" (ছাৰ্বিয়ান), " (আজাৰবাইজান), "" (বছনিয়ান), " (তাজিক), আৰু "" (তাত)

জোৰাবক লেজগিনত কিউল্যুটাৰ, ছাখুৰত ট্টুৰছ আৰু দাগাস্তানৰ আভাৰ ভাষাত উনকল আদি স্থানীয় নামেৰেও জনা যায়

সামগ্ৰী
জোৰাব সাধাৰণতে ঊণ, ৰেচম, নাইলন আৰু কেতিয়াবা কপাহৰ পৰা তৈয়াৰ কৰা হয় জোৰাব তৈয়াৰ কৰা অন্য সামগ্ৰীসমূহৰ ভিতৰত আছে এক্ৰিলিক () আৰু উণ আৰু কপাহৰ মিশ্ৰণ

 তথ্যসূত্ৰ 

 
 
 
 
 
 

শ্ৰেণী:বস্ত্ৰ
জোৰাসাঁকো ঠাকুৰবাড়ী  () ভাৰতৰ পশ্চিম বংগৰ উত্তৰ কলকাতাৰ জোৰাসাকোত অৱস্থিত এটা হাউলী, ঠাকুৰ পৰিয়ালৰ পূৰ্বপুৰুষৰ ঘৰ ই কবি ৰবীন্দ্ৰনাথ ঠাকুৰৰ জন্মস্থান আৰু ৰবীন্দ্ৰ ভাৰতী বিশ্ববিদ্যালয় চৌহদ পৰিসৰ 

ঠাকুৰ পৰিয়ালে বাস কৰা সময়ৰ ৰূপ দিবলৈ ঠাকুৰবাড়ীক পুনৰ নিৰ্মাণ কৰা হৈছে আৰু বৰ্তমান ই ঠাকুৰ সংগ্ৰহালয় হিচাপে কাম কৰি আছে, যত ঠাকুৰ পৰিয়ালৰ ইতিহাসৰ বিষয়ে বিৱৰণ প্ৰস্তুত কৰা হৈছে ইয়াৰ ভিতৰত বংগৰ নৱজাগৰণ আৰু ব্ৰাহ্ম সমাজৰ ভূমিকাৰ বিষয়টোও অন্তৰ্ভূক্ত হৈ আছে       সংগ্ৰহালয়ৰ ভিতৰত ফটোগ্ৰাফী কঠোৰভাৱে নিষিদ্ধ, কিন্তু বাহিৰত ফটোগ্ৰাফী কৰাৰ অনুমতি আছে সন্ধিয়া পোহৰ আৰু শব্দৰ অনুষ্ঠানো থাকে 

পশ্চিম বংগ চৰকাৰে বহুদিনৰ পৰাই বংগৰ অন্যতম শ্ৰেষ্ঠ কবি-দাৰ্শনিক ৰবীন্দ্ৰনাথ ঠাকুৰৰ সন্মানত বিশ্ববিদ্যালয় স্থাপনৰ পৰিকল্পনা আৰম্ভ কৰিছিল অৱশেষত ১৯৬১ চনত বিশ্ববিদ্যালয়খন গঢ় লৈ উঠিছিল এই বছৰটো বিশেষ আছিল, কাৰণ এই বছৰটোত ঠাকুৰৰ জন্ম জয়ন্তীৰ শতবাৰ্ষিকী উদযাপন কৰা হৈছিল সেই অনুসৰি ৰবীন্দ্ৰ ভাৰতী আইন মতে জোৰাসাকোৰ বাসগৃহত বিশ্ববিদ্যালয়খন স্থাপন কৰা হয় বিশ্ববিদ্যালয়খনৰ লক্ষ্য আছিল সংস্কৃতি আৰু কলাৰ উন্নতি  পিছৰ বছৰত ৰবীন্দ্ৰ ভাৰতী সংগ্ৰহালয় গঠন কৰা হয় মহৰ্ষি ভৱনৰ পশ্চিমে অৱস্থিত বিচিত্ৰ ভৱন; এইটো ১৮৯৭ চনত ৰবীন্দ্ৰনাথ ঠাকুৰে নিজে নিৰ্মাণ কৰা আন এটা অট্টালিকা স্থাপত্যই ঔপনিৱেশিক শৈলীক নিবিড়ভাৱে অনুসৰণ কৰিছে আংশিকভাৱে প্লাষ্টাৰ কৰি বগা ৰঙেৰে ৰঙেৰে বোলোৱা, এই ৰঙা ইটাৰ গঠনটো আকৰ্ষণীয়, আৰু বগা চম্পা, স্পেনিছ চেৰী, অশোক আদি গছেৰে পৰিবেষ্টিত এই ভৱনটোতে বৰ্তমান সংগ্ৰহালয় আৰু আৰ্কাইভ আছে ঘৰৰ প্ৰথম মহলাত ইয়াক প্ৰদৰ্শিত কৰা হৈছে 
চিত্ৰভঁৰাল

 প্ৰসংগ 

বাহ্যিক সংযোগ
    
 
   
       -          2001                     .

শ্ৰেণী:পশ্চিম বংগৰ সংগ্ৰহালয়
:ভাৰতভিত্তিক সাংস্কৃতিক সংগঠন